title: Litiumilma-akku

text:
Akussa on kolme osaa: anodi, katodi sekä elektrolyytti. Litium-ilma -akun anodi koostuu litiumista ja katodi litiumperoksidista (LiO) ja hiilen komposiitista. Litium-ionit toimivat varauksenkuljettajina ja katodilla reagoiva aine on happi. Reaktio (Li+ + e- + O -> LiO) tuottaa litiumperoksidia. Elektrolyytti vaihtelee akun rakenteen mukaan. Näitä rakenteita ovat aproottinen, vesipohjainen, aproottisen ja vesipohjaisen yhdistelmä tai kiinteä.
Akun purkautumisen aikana anodin litium hapettuu, ja positiivisesti varautuneet litiumionit kulkevat elektrolyytin läpi katodiin, jossa ne reagoivat happimolekyylien kanssa. Katodiin muodostuu litium-oksidia ja litium-peroksidia. Litium-ilma akkujen ominaisenergia/energiatiheys on laskettu teoreettisesti olevan 5,200Wh/kg tai 18 MJ/kg, kun happi lasketaan mukaan. Koska litium-ilma –akku ottaa happea ympäristöstään ja luovuttaa happea ympäristöönsä, ei ilmaa oteta huomioon ominaisenergiaa laskiessa. Tällöin teoreettinen ominaisenergia on 11,140Wh/kg tai 40,1 MJ/kg, joka on hyvin lähellä bensiiniä (noin 46 MJ/kg).


title: Litiumilma-akku

text: Litium-ilma -akkujen anodin valmistukseen käytetään litiumia. Katodien valmistuksessa käytettäviksi materiaaleiksi on tutkittu useita hiilipohjaisia materiaaleja näiden erinomaisen sähkönjohtavuuden vuoksi, sekä metalleja ja näiden oksideja. Tutkittuihin metalleihin kuuluu mm. jalo- ja siirtymämetalleja sekä mangaanioksidi. Katodilla tulisi olla kestävä huokoinen rakenne, jotta reaktiopinta-ala olisi mahdollisimman suuri. Litium-ilma -akuissa käytettäväksi katodiksi on kehitetty mangaanidioksidista valmistettua nanolankaa, jota on kasvatettu modifioidun M13 viruksen avulla. Tällä keinolla valmistetulla langalla saatiin aikaan piikikäs pinta, joka lisäsi reaktiopinta-alaa. Tämänlaisella elektrodilla kyettiin nostamaan akun kapasiteettia sekä elinikää.


title: Litiumilma-akku

text: Litium-ilma -akkujen elektrolyytin kehityksessä on keskitytty neljään eri tyyppiin, aproottisiin, vesipohjaisiin, kiinteisiin ja aproottisia sekä vesipohjaisia menetelmiä yhdistäviin elektrolyytteihin. Näistä jokaisessa on omat etunsa sekä haasteensa.


title: Litiumilma-akku

text: Aproottista elektrolyyttiä hyödyntävissä akuissa on etuna niiden uudelleenladattavuus ja korkea teoreettinen energiatiheys. Näissä yleensä käytetään samoja etyleenikarbonaatti- ja propyleenikarbonaattiliuottimia kuin tavanomaisissa litiumioniakuissa, paitsi että nämä ovat hyytelömäisessä muodossa eivätkä nestemäisessä. Ongelmana karbonaattiliuottimissa on näiden haihtuminen sekä hapettuminen latauksen aikana korkean ylijännitteen vuoksi.


title: Litiumilma-akku

text: Vesipohjaiset litium-ilma -akut koostuvat litiummetallianodista, vesipohjaisesta elektrolyytistä ja huokoisesta katodista. Elektrolyytti koostuu veteen liotetuista litiumsuoloista. Tämän tyyppistä elektrolyyttiä hyödyntävissä akuissa ei ole ongelmaa, jossa katodi tukkeutuu sillä reaktiossa syntyvät tuotteet ovat vesiliukoisia. Litiummetalli reagoi voimakkaasti veden kanssa, joten litium ja vesipohjainen elektrolyytti on erotettava toisistaan kiinteällä elektrolyytillä.


title: Litiumilma-akku

text: Aproottista ja vesipohjaista elektrolyyttiä yhdistävillä litium-ilma –akuilla pyritään yhdistämään molempien edut. Tämänkaltaiset akut ovat kaksiosaisia, joissa toinen osa on aproottinen ja toinen vesipohjainen. Nämä osat ovat erotettuna Li+ -johtavalla, yleensä keraamisella kalvolla. Anodi on yhteydessä aproottiseen osaan ja katodi vesipohjaiseen.


title: Litiumilma-akku

text: Kiinteän olomuodon akuissa on litiumanodi, keraaminen tai lasinen elektrolyytti ja huokoinen hiilikatodi. Anodi ja katodi ovat tavallisesti erotettuna elektrolyytistä polymeeri/keraamisilla komposiittiaineilla, joka vahvistaa varauksen siirtoa anodilla. Heikkoutena kiinteän olomuodon akuissa on lasikeraamisten elektrolyyttien huono johtavuus. Etuna on turvallisuus, sillä ne eivät vahingoittuessaan aiheuta tulipalon vaaraa.


title: Litiumilma-akku

text: Litium-ilma akku tarjoaa teoriassa lähes saman ominaisenergian kuin bensiini, joten se on houkutteleva vaihtoehto autonvalmistajille.


title: Litiumilma-akku

text: Litium-ilma akut esiteltiin jo 1970-luvulla mahdollisena virtalähteenä sähköautoille, mutta materiaalitekniikan kehityksen myötä, sekä uusiutuvien energialähteiden kasvavan kysynnän seurauksena, ne saavuttivat mielenkiintoa vasta 2000-luvun loppupuolella.


title: Litiumilma-akku

text: Teoriassa litium-ilma-akku voisi tarjota huomattavasti paremman tehon sähkömoottoreille kuin nykyiset ratkaisut. Metalli-ilma akut, erityisesti sinkki-ilma -akut, ovat saaneet huomiota niiden korkean energiatiheyden ansiosta. Teoreettinen ominaisenergiatiheys Li-O2 akulle on 100 kertaa korkeampi kuin litiumioniakuille.


title: Litiumilma-akku

text:
Kaikkien akkujen perusongelmiin lukeutuvat: räjähdysvaara, lämpökarkaaminen, kestävyys, myrkyttömien sivutuotteiden syntyminen ladatessa/purettaessa sekä hinta. Myös litium-ilma -akkuja koskee useat näistä ongelmista. Akun reaktio tuottaa litium-peroksidia. Akku on tyhjä, kun kaikki positiivisesti varautuneet litiumionit ovat siirtyneet katodille, ja litiumperoksidia ei enää muodostu.
Reaktion tuotteena syntyvä litiumperoksidi on huono johde, joka kulkeutuu elektrodille muodostaen siihen pinnoitteen ja täten estäen reaktion jatkuvan toiminnan.
Cambridgessa tehty uusi tutkimus esittää mahdollisen ratkaisun edellä kuvailtuun ongelmaan. Yhdistämällä pieni määrä vettä ja litiumjodidia, saadaan aikaan litiumhydroksidia (LiOH). Elektrodi koostuu makrohuokoisesta grafeenista, joka kaappaa litiumhydroksidin ja täten estää sitä muodostamasta pinnoitetta. Litiumjodidi yhdistyy LiOH:n kanssa ja hajoaa, jonka johdosta grafeenin huokoset puhdistuvat. Tämä mahdollistaa täydellisen uudelleenlatauksen.


title: Belfius Mons-Hainaut

text: Belfius Mons-Hainaut on belgialainen koripalloseura Monsin kaupungista.


title: Belfius Mons-Hainaut

text: Mons-Hainaut on tunnettu historiansa aikana useilla eri (sponsori)nimillä kuten Dexia Mons-Hainaut'na vuosina 2001–2012. Joukkue on osallistunut useasti eurooppalaisiin seurakilpailuihin. Kaudella 2007–2008 se ylsi FIBA EuroCupin loppuotteluun. Kaudella 2015–2016 se osallistui Fiba Europe Cupiin. Mons-Hainaut on voittanut Belgian cup-mestaruuden vuosina 2006 ja 2011 ja yltänyt useasti Belgian liigan loppuotteluihin.


title: Soppeenharjun koulu

text: Soppeenharjun koulu on Ylöjärven Vuorentaustassa sijaitseva luokat 7-9 käsittävä yläkoulu. Koulussa on noin neljäsataa oppilasta ja lähes neljäkymmentä opettajaa.


title: Soppeenharjun koulu

text: Soppeenharjun koulun toiminta alkoi syksyllä 1989 väliaikaisissa tiloissa Metsäkylän vanhalla koululla. Oman koulurakennuksen rakentaminen aloitettiin vuonna 1994, ja toiminta siellä alkoi vuoden 1995 syksyllä.


title: Soppeenharjun koulu

text: Vuonna 2016 koulun rehtorina toimi Päivi Anttila. Ylöjärven kaupungin lisäopetusluokka eli 10. luokka sekä erityisopetuksen Sorvi-luokka kuuluvat koulun alaisuuteen.


title: Antwerp Giants

text: Antwerp Giants on belgialainen koripalloseura Antwerpenin kaupungista.


title: Antwerp Giants

text: Giants perustettiin vuonna 1995 nimellä Racing Basket Antwerpen. Se on tunnettu historiansa aikana useilla eri (sponsori)nimillä kuten vuonna 2011 käyttöön otetulla Port of Antwerp Giants -nimellä. Joukkue on osallistunut useasti eurooppalaisiin seurakilpailuihin. Kaudella 2015–2016 se osallistui Fiba Europe Cupiin. Giants on voittanut Belgian mestaruuden vuonna 2000 ja Belgian cup-mestaruuden vuonna 2007.


title: Ilkka Väänänen

text: Ilkka Sakari Väänänen (1. heinäkuuta 1915 Jyväskylä – 20. joulukuuta 1987) oli suomalainen lääkäri.


title: Ilkka Väänänen

text: Väänäsen vanhemmat olivat lehtori Oskar Gabriel Väänänen ja Helmi Elin Emilia Karpio (ent. Spets) ja puoliso vuodesta 1941 Anni-Tytti Tellervo Rantasalo. Hän tuli ylioppilaaksi Suomalaisesta normaalilyseosta 1933 ja valmistui lääketieteen lisensiaatiksi 1943. Lastentauteihin Väänänen erikoistui 1953 ja lääketieteen ja kirurgian tohtoriksi hän väitteli 1962. Väänänen toimi lääkäriksi valmistuttuaan useissa eri sairaaloissa ja organisaatioissa, muun muassa Lapin läänin lääninlääkärinä vuodesta 1946 vuoteen 1951. Vuonna 1953 hänestä tuli Lapin lastensairaalan ylilääkäri Rovaniemellä. Sodissa hän oli pataljoonan, rykmentin, kenttäsairaalan ja sotasairaalan sekä sotavammapoliklinikan lääkäri sekä Päämajan lääkintäosaston toimistoupseeri. Sotilasarvoltaan Väänänen oli lääkintäkapteeni (1942). Väänänen oli Helsingin Lastenlinnan ylilääkäri 1964–1973, johtava lääkäri 1969–1973, Helsingin yliopistollisen keskussairaalan hallintojohtaja 1973–1978 ja Mannerheimin lastensuojeluliiton vt. toiminnanjohtaja 1979–1983. Vuodesta 1968 hän oli Helsingin yliopiston sosiaalilääketieteen dosentti.


title: Okapi Aalstar

text: Okapi Aalstar on belgialainen koripalloseura Aalstin kaupungista.


title: Okapi Aalstar

text: Okapi Aalstar on tunnettu historiansa aikana useilla eri (sponsori)nimillä kuten Generali Okapi Aalstar -nimellä vuosina 2007–2013. Joukkue on osallistunut useasti eurooppalaisiin seurakilpailuihin. Okapi Aalstar on voittanut Belgian cup-mestaruuden vuonna 2012 ja Belgian supercup-mestaruuden vuosina 2012 ja 2013.


title: Yrjö Väänänen

text: Yrjö Olavi Väänänen (20. heinäkuuta 1929 Viipuri – 21. maaliskuuta 1999 Helsinki) oli suomalainen diplomaatti. Hän oli koulutukseltaan oikeustieteen lisensiaatti, ja hän toimi suurlähettiläänä Bonnissa 1973–1974, ulkoasiainministeriön hallinnollisen osaston päällikkönä 1974–1976, alivaltiosihteerinä 1976–1977, suurlähettiläänä Kööpenhaminassa 1977–1985 sekä ulkoasiainministeriön neuvottelevana virkamiehenä 1985–1986.


title: Liège Basket

text: Liège Basket on belgialainen koripalloseura Liègen kaupungista.


title: Liège Basket

text: Liège Basket on tunnettu historiansa aikana useilla eri (sponsori)nimillä. Joukkue on osallistunut useasti eurooppalaisiin seurakilpailuihin, ja se on voittanut Belgian cup-mestaruuden vuonna 2004 ja Belgian supercup-mestaruuden vuosina 2004 ja 2009.


title: VOO Wolves Verviers-Pepinster

text: VOO Wolves Verviers-Pepinster on belgialainen koripalloseura Verviersin ja Pepinsterin kaupungeista.


title: VOO Wolves Verviers-Pepinster

text: Verviers-Pepinster on vaihtanut nimeään historiansa aikana useaan otteeseen muun muassa sponsorisyistä. Joukkue on osallistunut useasti eurooppalaisiin seurakilpailuihin. Vuonna 2003 se sijoittui Belgian pääsarjassa hopealle.


title: Sundacarpus amarus

text: Sundacarpus amarus eli Prumnopitys amara on podokarpuskasvien heimoon (Podocarpaceae) kuuluva havupuulaji. Se on suuri ainavihanta puu, joka kasvaa luonnossa laajalla alueella Kaakkois-Aasiassa ja Australiassa. Alun perin podokarpusten sukuun ("Podocarpus") kuvattu laji siirrettiin omaan yksilajiseen sukuunsa Sundacarpus vuonna 1989, mutta 2010-luvulla suoritettujen geneettisten tutkimusten mukaan laji sisältyy sukuun "Prumnopitys".


title: Sundacarpus amarus

text: Suvun tieteellinen nimi "Sundacarpus" viittaa Indonesian Sundasaariin. Lajin tieteellinen nimi "amarus" on latinaa ja tarkoittaa karvasta.


title: Sundacarpus amarus

text: "Sundacarpus amarus" on suurikokoinen ainavihanta puu. Se voi kasvaa noin 60 metriä korkeaksi ja rungon läpimitaltaan puolitoistametriseksi. Suurilla puilla on lankkujuuria, jotka voivat olla 3–5 metriä korkeita. Rungon kuori on aluksi sileää ja tumman ruskeaa. Vanhemmiten kuori on yleensä tumman harmaata, ja suurilla puilla halkeilee neliömäisinä liuskoina. Ulkopinnan alta paljastuva sisempi kuori on punaruskeaa. Tiheässä metsässä kasvavalla puulla on tavallisesti korkealle oksaton runko. Suuret oksat voivat olla pystyjä, kohenevia tai siirottavia. Pienet kasvuversot ovat usein riippuvia. Kasvulliset silmut ovat pieniä ja pallomaisia. Niitä peittävät limittäiset silmusuomut.


title: Sundacarpus amarus

text: Lehdet ovat ruodillisia ja asennoltaan kierteisiä. Lehdet siirottavat yleensä versorangasta kampamaisesti tasossa. Nuorten kasvien varhaislehdet ovat hieman lyhyempiä ja leveämpiä kuin vanhempien kasvien myöhäislehdet. Varhaislehdet ovat 4–12 senttimetriä pitkiä ja enimmillään noin 20 millimetriä leveitä. Niiden lehtilapa on pitkänpyöreä, jyrkän suippotyvinen ja kärkinipukallinen. Lehtilapa kaventuu jyrkästi kärjestään jopa 20 millimetriä pitkäksi ja noin kaksi millimetriä leveäksi kärkiulokkeeksi. Myöhäislehdet ovat 5–15 senttimetriä pitkiä ja 6–14 millimetriä leveitä. Myöhäislehden lehtilapa on tasasoukka, pitkän suippotyvinen ja kärjestään pitkäsuippuinen tai terävä. Lehden laidat voivat olla ehyitä tai aaltopoimuisia. Lehdessä on keskisuoni, joka on lehden yläpinnalla kourumainen ja alapinnalta koholla. Lehtiruoti on 3–5 millimetriä pitkä, myöhäislehdillä hieman pidempi kuin varhaislehdillä. Ilmarakoja on lehden alapinnalla useassa rivissä, jotka muodostavat kaksi suurempaa ilmarakojuovaa.


title: Sundacarpus amarus

text: Suvun kasvit ovat kaksikotisia, mikä tarkoittaa hede- ja emikukintojen kehittyvän erillisiin hede- ja emipuihin. Kukinnot kasvavat pienissä hankasilmuista kehittyvissä versoissa. Hedekävyiksi kutsutut hedekukinnot voivat kasvaa yksittäin tai jopa seitsemän hedekävyn ryhmissä. Ne ovat lieriömäisiä ja 15–30 millimetriä pitkiä. Hedekäpy koostuu useista kolmiomaisista tai kulmikkaanpuikeista hedelehdistä. Jokaisessa hedelehdessä on kaksi pitkittäin avautuvaa siitepölyä tuottavaa pölylokeroa.


title: Sundacarpus amarus

text: Kävyiksi kutsutut perälliset emikukinnot kasvavat yksittäin tai pienissä ryhmissä lyhyissä lehdettömissä versoissa. Käpy koostuu useasta siirottavasta tai taakäänteisestä peitinsuomusta. Peitinsuomun hangassa on yksi pieneen emisuomuun kiinnittynyt siemenaihe. Siemenaiheista vain yksi kehittyy tavallisesti siemeneksi muiden kehityksen keskeytyessä. Kävyn kehittyessä hedelmättömät suomut varisevat pois. Siemenen kypsyessä sen emisuomusta muodostuu vaippa, josta käytetään nimitystä epimatium. Kypsä käpy muistuttaa hedelmää suuren ja mehevän epimatiumin täysin ympäröidessä kävyn ainoaa siementä. Käpy on kypsänä muodoltaan lähes pallomainen, läpimitaltaan 22–30 millimetriä leveä ja väritykseltään purppurainen. Kävyn epimatiumin kärjessä on pieni nysty.


title: Sundacarpus amarus

text: "Sundacarpus amarus" on podokarpuskasveihin kuuluva havupuu. Carl Ludwig Blume kuvasi sen tieteellisesti alun perin vuonna 1827 laajan podokarpusten suvun ("Podocarpus") lajina nimellä "Podocarpus amarus". Jo vuonna 1948 laji luokiteltiin podokarpusten suvun sisällä omaan sektioonsa "Sundacarpus". Vuonna 1978 David John de Laubenfels sijoitti lajin sukuun "Prumnopitys", jonka sisällä se hänen luokittelussaan muodosti yhä yksilajisen sektion "Sundacarpus". Vuonna 1989 podokarpuskasvien luokittelua uudistanut Christopher Nicholas Page erotti sektion "Sundacarpus" omaksi yksilajiseksi suvukseen. Tämä on vieläkin laajalti käytetty luokitus, mutta useat 2010-luvulla suoritetut molekyylibiologiset genetiikan tutkimukset puoltavat selvästi lajin sisällyttämistä sukuun "Prumnopitys", jolloin lajin nimeksi tulisi "Prumnopitys amara".


title: Sundacarpus amarus

text: "Sundacarpus amarus" kasvaa luonnonvaraisena laajalla alueella Kaakkois-Aasiassa ja Australiassa. Sitä esiintyy luontaisena Filippiineillä Mindanaon ja Luzonin saarilla, Malesiassa Sabahin osavaltiossa Borneon saarella, usealla Indonesian saarella, Papuassa-Uudessa-Guineassa Uuden-Guinean Uuden-Britannian ja Uuden-Irlannin saarilla sekä Australiassa Queenslandin osavaltion koillisosissa.


title: Sundacarpus amarus

text: "Sundacarpus amarus" on trooppisten ainavihantien sademetsien puu. Se kasvaa usein metsän latvuskerroksen yläpuolelle suureksi ylispuuksi. Sitä esiintyy tyypillisesti 500–2 200 metrin korkeudella merenpinnasta, mutta Kinabalun vuorella Malesian Sabahissa sitä on tavattu jopa noin 3 000 metrin korkeudessa. Laji kasvaa yleensä trooppisille sademetsille tyypillisellä latosolimaannoksella. Se voi joskus kasvaa myös hiekkaisella maalla ja soisilla alueilla.


title: Luxemburgin koripalloliiga

text: Division Nationale 1 on Luxemburgin koripallon miesten pääsarja. Ensimmäinen sarjan mestaruus jaettiin maan koripalloliiton sivujen mukaan vuonna 1936. Sarjan voittaja on koripallon Luxemburgin mestari.


title: Luxemburgin koripalloliiga

text: Vähintään kymmenen Luxemburgin mestaruutta ovat voittaneet BBC Nitia, BBC Etzella Ettelbruck, T71 Dudelange ja BBC Sparta Bertrange.


title: Osuuspankki Yhteistuki

text: Osuuspankki Yhteistuki (OPY) oli Helsingissä vuonna 1963 perustettu ammattiyhdistysliikkeen osuuspankki.


title: Osuuspankki Yhteistuki

text: Yhteistuen perustamiseen johti sosiaalidemokraattien hajaantuminen. Hajaantuminen ”leskisläisiin” ja ”skogilaisiin" oli alkanut 1956 yleislakosta. Leskisläisten hallintaan oli jäänyt Helsingin Työväen Säästöpankki, joka toimi ay-liitto SAJ:n päärahoittajana. Skogilaisten johtama kilpaileva ay-liitto SAK perusti oman rahalaitoksen, Yhteistuen.


title: Osuuspankki Yhteistuki

text: Yhteistuki perustettiin osuuskassana siitä huolimatta, että osuuskassaliike tunnettiin leimallisesti maalaisliittolaisena. Tämä aiheutti kilpailevassa leirissä kritiikkiä siitä, että ammattiliittojen varat olisivat päässeet maalaisliiton valvontaan. Yhteistuki muutettiin osuuspankiksi vuonna 1970, kun laki muuttui.


title: Osuuspankki Yhteistuki

text: SAK:n ja SAJ:n kilpailu lakkasi 1969. Se ei kuitenkaan vastaavasti johtanut työväenliikkeen pankkien yhdistymiseen. Helsingin Työväen Säästöpankin seuraaja Suomen Työväen Säästöpankki (STS) ja Yhteistuki kilpailivat keskenään. STS oli taloudellisesti vahvempi: palkansaajien talletuksissa se oli ylivoimainen ja se sai myös joitain ay-liittoja asiakkaikseen. Osuuspankki Yhteistuen asiakkaina olivat kuitenkin useimmat ammattiliitot ja SAK. Pankkien yhdistämishankkeet eivät tuottaneet tulosta.


title: Osuuspankki Yhteistuki

text: Osuuspankki Yhteistuki kasvoi 1980-luvun loppuun mennessä yhdeksi Suomen suurimmista osuuspankeista. Ay-liikkeen rahojen hoito ei Yhteistuelle enää riittänyt, vaan se kehitti tuotteita palkansaajille. Pankkiryhmää Yhteistuki ei halunnut vaihtaa, mutta sillä ei ollut halua myöskään keskinäiseen kampittamiseen STS:n kanssa.


title: Osuuspankki Yhteistuki

text: Osuuspankki Yhteistuella oli 1980-luvulla yksitoista toimipaikkaa eri puolilla maata. Vuonna 1985 pankin ottolainaus oli 878 miljoonaa markkaa ja antolainaus 746 miljoonaa markkaa. Sillä oli tuolloin henkilökuntaa 152.


title: Osuuspankki Yhteistuki

text: Yhteistuen viimeinen toimitusjohtaja oli vuodesta 1983 Reijo Setälä. Pankki meni 1984 Peruspankin osakkaaksi ostamalla sen osakekannasta viisi prosenttia.


title: Osuuspankki Yhteistuki

text: Osuuspankki Yhteistuki ajautui 1990-luvun laman aikana kriisiin. Se fuusioitiin 1993 Suur-Helsingin Osuuspankkiin (SHOP). Molemmat pankit olivat tuolloin huonossa kunnossa. Yhteistuella oli järjestämättömiä luottoja 15 % lainakannasta. Lähes kaikki maksukyvyttömät asiakkaat olivat epäonnistuneita kiinteistösijoittajia. Luottojen vakuuksiksi annettujen kiinteistöjen arvot olivat romahtaneet. Vuonna 1994 Yhteistuen lainoista kertyi noin 500 miljoonan markan tappiot. Fuusio ei auttanut, vaan SHOP muutettiin 1996 osuuspankkien roskapankiksi.


Maciste contro Ercole nella valle dei guai (”Maciste vastaan Herkules murheen alhossa”) on vuonna 1961 valmistunut italialainen komediaelokuva. Peplum-tyylilajia parodioivan elokuvan on ohjannut Mario Mattoli. Se tunnetaan koomikkopari Franco Franchin ja Ciccio Ingrassian mukaan myös nimellä "Franco, Ciccio & Maciste contro Ercole nella valle dei guai".


title: Maciste contro Ercole nella valle dei guai

text: Milanolainen showpainiotteluiden järjestäjä Mario ja hänen sihteerinsä Raimondo pakenevat velkojiaan aikakoneella. Tulevaisuuden sijasta miehet joutuvat antiikin Kreikkaan, jossa he kohtaavat kuningas Eurystheuksen, Deianeiran ja tämän vihaisen poikaystävän Herkuleen. Monien seikkailujen jälkeen Maciste ja hänen rakastajattarensa Ekho auttavat Mariota ja Raimondoa löytämään aikakoneen, jolla he palaavat turvalliseen nykyaikaan.


text: "Maciste contro Ercole nella valle dei guai" on kuvattu Totalscope-laajakangastekniikalla Eastmancolor ja Telecolor -väreissä Incir De Paolisin studiossa ja Rooman lähistöllä Via Cassian varrella. Sen huumori kohdistuu peplum-kliseiden ohella aikansa viihdeteollisuuteen, mutta sisältää myös paljon harmittomia anakronismeja ja pikkutuhmia piloja. Kovaäänisen ja kaoottisen komedian sivuosissa nähtävä koomikkopari Franco ja Ciccio oli tuolloin vasta uransa alussa. Muutamaa vuotta myöhemmin he saivat nimensä myös uudelleenjulkaisun otsikkoon. Elokuvan voimamiehet tekevät parodiaa itsestään. Venetsialaissyntyinen Adriano Bellini alias Kirk Morris puhuu paikallista murretta ja lyhytkasvuinen Frank Gordon, oikealta nimeltään Franco Gori, kävelee ainoassa elokuvaroolissaan paksupohjaisilla korkokengillä.


text: Elokuva tuotti Italiassa 238 miljoonan liiran pääsylipputulot. Samaan ideaan perustuu seuraavana vuonna valmistunut yhdysvaltalainen "The Three Stooges Meet Hercules".


title: Mäntysalon koulu

text: Mäntysalon koulu on Nurmijärven Klaukkalassa toimiva suomenkielinen yhtenäiskoulu (luokka-asteet 1–9).


title: Mäntysalon koulu

text: Koulu toimii kahdessa erillisessä koulurakennuksessa (opetuspisteessä):


title: Mäntysalon koulu

text: Molempien opetuspisteiden naapurissa sijaitsee päiväkoti.


title: Aarre Ylimäki

text: Aarre Johannes Ylimäki (24. syyskuuta 1916 Espoo – 10. syyskuuta 1999 Helsinki) oli suomalainen kasvipatologi. Hän oli Maatalouden tutkimuskeskuksen kasvitautiosaston päällikkö professorin arvolla 1970–1983. Hänen tutkimuskohteenaan oli muun muassa juurilaho. Ylimäki oli Helsingin yliopiston kasvibiologian laitoksen kasvibiologian ja kasvipatologian dosentti 1968–1985.


title: Déodat de Séverac

text: Déodat de Séverac [deoda də sevəʁak] (20. heinäkuuta 1872 Saint-Félix-Lauragais – 24. maaliskuuta 1921 Céret) oli ranskalainen säveltäjä, jota omana aikanaan arvostettiin Claude Debussyn ja Maurice Ravelin veroiseksi, mutta joka on sittemmin jäänyt näiden aikalaistensa varjoon.


title: Déodat de Séverac

text: Taidemaalarin pojaksi aatelissukuun syntynyt Séverac varttui Languedocin maakunnassa Etelä-Ranskassa ja kävi koulunsa Toulousessa. Hän opiskeli 1893–1896 Toulousen konservatoriossa ja sitten Vincent d’Indyn perustamassa Pariisin Schola cantorumissa 1896–1907, yhtenä sen ensimmäisistä opiskelijoista. Pariisissa hän opiskeli muun muassa Isaac Albénizin johdolla ja toimi vuodesta 1900 tämän assistenttina. Hän tutustui kaupungissa muun muassa Debussyhin, Raveliin ja Manuel de Fallaan sekä kuvataiteilijoihin kuten Picasso, Braque ja Gris.


title: Déodat de Séverac

text: Maalaishenkisyyteen suuntautunut Séverac sai vuonna 1900 valmiiksi pianosarjansa "Le chant de la terre, poème géorgique pour piano" (”Maan laulu, maatyörunoelma pianolle”) joka oli ylistyslaulu Languedocin alueen maalaiselämälle. Veijo Murtomäen mukaan sen tyyli muistuttaa paikoin Modest Musorgskia tai Edvard Griegiä. Samaa tyyliä jatkoi vielä laajempi pianosarja "En Languedoc" (”Languedocissa”, 1903–1904), jonka osien nimet ovat ”Kohti maalaistaloa juhlapäivänä”, ”Lammella iltaisin”, ”Ratsain niityllä”, ”Hautausmaan nurkkaus keväällä” ja ”Markkinapäivä maalaistalossa”. Murtomäki kuulee tässä Debussyn ja Ravelin vaikutusta. Debussy olikin innoissaan Séveracista ja sanoi tämän musiikin ”tuoksuvan hyvälle”. Myöhemmin säveltäjä Henri Sauguet kertoi löytäneensä Séveracin lähes yhtä aikaa Debussyn ja Ravelin kanssa ja piti heitä uuden musiikin merkittävänä kolmikkona.


title: Déodat de Séverac

text: Séveracin nelikätinen "Le Soldat de plomb, Histoire vraie en 3 récits pour piano à 4 mains" ("Tinasotilas, kolmiosainen tositarina”, 1905) edeltää Debussyn lapsi- ja satuaiheisia teoksia, ja impressionismin vaikutusta on kuultavissa erityisesti teoksissa "Baigneuses au soleil" (”Aurinkokylpijättäret”, 1908) ja "Les naïades et le faune indiscret" (”Merenneidot ja tungetteleva fauni”, 1908), joita pidetään yhtä korkeatasoisina pianoteoksina kuin Ravelin "Jeux d’eaux" (1901) ja Debussyn "L’isle joyeuse" (1904). Séveracin oopperaa "Le cœur du moulin" (”Myllyn sydän”, 1903–1908) pidetään aikansa parhaimpiin ranskalaisoopperoihin kuuluvana Debussyn "Pélléas et Mélisanden" ohella.


title: Déodat de Séverac

text: Pariisista Séverac vetäytyi takaisin Etelä-Ranskaan, pieneen Céret’n kaupunkiin lähellä Espanjan rajaa, jossa vaikutti monia taiteilijoita, etenkin kubisteja. Seudun innoittamana hän sävelsi kypsimpänään pidetyn viisiosaisen pianosarjan "Cerdaña" (1908–1911), jossa on yhtäläisyyksiä hänen opettajansa Albenizin "Iberia"-sarjaan.


title: Déodat de Séverac

text: Japanilais-suomalainen Izumi Tateno on levyttänyt Séveracin keskeisen pianotuotannon tupla-albumille "Sunflower Sea. Pianoworks by Déodat de Séverac" (Finlandia Records, 2006). Myös pianisti Aldo Ciccolini levytti paljon Séveracin musiikkia.


title: Table for One

text: Table for One on suomalaise punkyhtye Anal Thunderin esikoisalbumi, joka julkaistiin 10. maaliskuuta 2006 levymerkillä Fullhouse Records.


title: Table for One

text: Lammaszinen Sörn Sörnsen ylisti laulaja OP:n persoonallista lauluääntä sekä artikulaatiota, pitäen albumia siihenastisista vuoden 2006 julkaisuista parhaimpana. Metalragen arvio oli pääosin positiivinen, vaikkakin albumin alkoholiorientoituneet sanoitukset alkavat ennen pitkää ärsyttää.


title: Monty Pythonin paremmat pilat

text: Monty Pythonin paremmat pilat ("And Now for Something Completely Different"; tunnettu suomeksi myös nimellä Elämä on Pythonia) on brittiläisen komediaryhmä Monty Pythonin ensimmäinen pitkä elokuva vuodelta 1971. Toisin kuin ryhmän myöhemmät elokuvat, se sisältää pelkästään televisiosarjasta "Monty Pythonin lentävä sirkus" poimittuja irrallisia sketsejä uudelleennäyteltyinä. Sketsien välissä nähdään tv-sarjan tavoin Terry Gilliamin toteuttamia lyhyitä surrealistisia animaatiopätkiä.


title: Monty Pythonin paremmat pilat

text: Elokuvassa esiintyvät Monty Python -ryhmän jäsenet John Cleese, Graham Chapman, Michael Palin, Eric Idle, Terry Jones ja Terry Gilliam, jotka myös käsikirjoittivat elokuvan, sekä pieniä sivurooleja tv-sarjassakin esittäneet Carol Cleveland ja Connie Booth. "Monty Pythonin paremmat pilat" oli alun perin suunnattu pääasiassa yhdysvaltalaiselle yleisölle, joka ei ollut vielä nähnyt "Monty Pythonin lentävää sirkusta". Elokuvan tuotti "Playboy"-lehden Britannian toimitusjohtaja Victor Lownes ja ohjaajana toimi televisiosarjaakin ohjannut Ian MacNaughton. Elokuva tuotettiin alhaisella 80 000 punnan budjetilla. Se menestyi lopulta paremmin kotimaassaan kuin Yhdysvalloissa.


title: Monty Pythonin paremmat pilat

text: Elokuvassa nähdään joitain "Monty Pythonin lentävän sirkuksen" kahden ensimmäisen tuotantokauden tunnetuimpia sketsejä, kuten ”Kuollut papukaija”, ”Maailman hauskin vitsi” ja ”Vuoden yläluokkainen hölmö -kisa”. Mukana on myös tv-sarjasta tuttu ”Lumberjack Song” -laulu. Sketsejä on jonkin verran lyhennetty ja muutettu alkuperäisestä, eikä niissä ole mukana sarjassa käytettyä taustanaurua. Elokuvan englanninkielinen nimi viittaa tv-sarjassa ja itse elokuvassakin toistuvaan vitsiin, jossa John Cleesen esittämä kuuluttaja istuu pöytineen omituisissa paikoissa ja ilmoittaa sketsin vaihtumisesta katsojille sanoilla ”Ja nyt jotain aivan muuta” (”"And Now for Something Completely Different"”).


title: Urheilupuiston koulu (Nurmijärvi)

text: Urheilupuiston koulu (ent. Klaukkalan yläaste) on Nurmijärven Klaukkalassa toimiva suomenkielinen yläkoulu (luokka-asteet 7–9).


title: Urheilupuiston koulu (Nurmijärvi)

text: Molempien opetuspisteiden lähistöllä toimivat muun muassa Arkadian yhteislyseo, Klaukkalan urheilualue, jäähalli, tennis- ja squash-halli sekä päiväkoti. Koulussa aloitti vuonna 2018 urheilupainotteinen 7. luokka.


title: Seitsemän veljeksen koulu

text: Seitsemän veljeksen koulu (ent. Rajamäen yläaste) on Nurmijärven Rajamäellä toimiva suomenkielinen yläkoulu (luokka-asteet 7–9). Koulu sai alkunsa vuonna 1960 Rajamäen yhteiskouluna. Ensimmäinen koulurakennus valmistui vuonna 1961, ja sitä laajennettiin vuosina 1964 (yläsiipi), 1984 (kuntola) ja 1999 (lisärakennus). Yhteiskoulu siirtyi peruskoulu-uudistuksen seurauksena Nurmijärven kunnan vastuulle vuonna 1976. Päärakennus on kunnostettu vuonna 2000. Lukuvuonna 2010-11 yläkoulussa opiskeli noin 450 oppilasta ja lukiossa runsas 130 oppilasta. Elokuussa 2017 koulun nimi vaihtui muotoon: Seitsemän veljeksen koulu.


title: Seitsemän veljeksen koulu

text: Koulun yhteydessä toimii Rajamäen lukio. Yläasteen läheisyydessä sijaitsevat muun muassa Rajamäen uimahalli, urheilualue, kirjasto, Rajamäen koulu (alakoulu) ja terveysasema.


title: László Kleinheisler

text: László Kleinheisler (, s. 8. huhtikuuta 1994 Kazincbarcika) on unkarilainen jalkapalloilija, joka edustaa Saksan Bundesliigassa pelaavaa Werder Bremeniä. Pelipaikaltaan oikeajalkainen Kleinheisler on hyökkäävä keskikenttäpelaaja. Hän kuuluu myös Unkarin jalkapallomaajoukkueeseen.


title: László Kleinheisler

text: Kleinheisler aloitti uransa kaudella 2012–2013 Unkarin toiseksi korkeimman sarjatason NB II: Puskás Akadémiassa pelaten seuran paidassa 27 ottelua, joissa syntyi kahdeksan maalia. Heinäkuussa 2013 hän siirtyi Unkarin pääsarjan Nemzeti Bajnokság I:n Videotoniin, jota hän oli edustanut aikaisemmin nuorten tasolla. Kaudella 2014–2015 Kleinheisler voitti seuran kanssa Unkarin mestaruuden. Samalla kaudella hän oli lainalla vanhassa seurassaan Puskás Akadémiassa, jonka paidassa hän pelasi 12 Nemzeti Bajnokság I:n peliä. Videotonin paidassa Kleinheisler pelasi yhteensä 30 ottelua onnistuen maalinteossa neljästi.


title: László Kleinheisler

text: Tammikuussa 2016 Kleinheisler siirtyi Saksan Bundesliigan Werder Bremeniin. Hän teki bundesliigadebyyttinsä samassa kuussa Hertha Berliniä vastaan. Kleinheisler pelasi debyyttikaudellaan Werder Bremenin paidassa kuudessa ottelussa.


title: László Kleinheisler

text: Kleinheisler on pelannut Unkarin nuorten maajoukkueissa. Debyyttinsä Unkarin jalkapallomaajoukkueessa hän teki marraskuussa 2015 EM-jatkokarsintaottelussa Norjaa vastaan. Kleinheisler teki tuossa ottelussa voittomaalin. Hänet nimettiin Unkarin ryhmään vuoden 2016 EM-kilpailuihin, jonne Unkari selviytyi kaadettuaan Norjan.


title: László Kleinheisler

text: Kleinheislerin lempinimi on Scholes, joka tulee hänen yhdennäköisyydestään entiseen Manchester Unitedin pelaajaan Paul Scholesiin.


title: László Kleinheisler

text: Videoton FC


title: Ann-Kristin Schevelew

text: Ann-Kristin Birgitta Schevelew ['ševelef] (s. 30. syyskuuta 1945 Helsinki) on suomalainen (suomenruotsalainen) musiikkitoimittaja. Hän on työskennellyt 1960-luvulta alkaen Yleisradion ruotsinkielisessä ohjelmatuotannossa ("Språklådan", "Öronfröjd", "Musikväktarna", "Verket"). Vuonna 1998 hän oli mukana television yhteispohjoismaisessa musiikkitietokilpailussa "Kontrapunkti", ja hänen ansiostaan Suomen joukkue voitti loppukilpailun.


title: Ann-Kristin Schevelew

text: Vuonna 1993 Schevelewille myönnettiin Hugo Bergroth -seuran kielipalkinto ja vuonna 2007 Topelius-palkinto.


title: Birgit Finnilä

text: Birgit Finnilä (s. 20. tammikuuta 1931 Falkenberg, Ruotsi) on ruotsalainen konsertti- ja oopperalaulaja, äänialaltaan kontra-altto. Hän on Ruotsin kuninkaallisen musiikkiakatemian jäsen.


title: Birgit Finnilä

text: Finnilä opiskeli Ingalill Lindénin johdolla Göteborgissa ja Roy Hendersonin johdolla Lontoon Royal Academy of Music -oppilaitoksessa. Hän teki vuonna 1967 menestyksekkään esikoisroolin Orfeuksena Gluckin oopperassa Orfeus ja Eurydike Göteborgissa. Sen jälkeen hän sai kansainvälistä mainetta tulkinnoillaan muun muassa Bachin, Brucknerin, Mahlerin ja Wagnerin teoksista. Hän on konsertoinut muun muassa Claudio Abbadon, John Barbirollin, Daniel Barenboimin, Sergiu Comissionan, John Eliot Gardinerin, Bernard Haitinkin, Herbert von Karajanin, Rafael Kubelikin, Erich Leinsdorfin ja Georg Soltin johdolla. Hänen uransa on painottunut konserttiesiintymisiin, mutta hän on tehnyt myös oopperarooleja muun muassa Brittenin, Gluckin ja Mozartin oopperoissa.


title: Birgit Finnilä

text: Birgit Finnilä on levyttänyt paljon etenkin EMI-, Philips- ja Erato- levymerkeille.


title: Kivenpuiston koulu

text: Kivenpuiston koulu on Nurmijärven kirkonkylällä toimiva suomenkielinen eritysopetuksen koulu (luokka-asteet 1–9).


title: Kivenpuiston koulu

text: Koulun vieressä sijaitsee Lukkarin koulu.


title: Röykän koulu

text: Röykän koulu on Nurmijärven Röykässä toimiva suomenkielinen alakoulu (luokka-asteet 1–6).


title: Röykän koulu

text: Koulun taustalla on vuodesta 1899 toiminut Korven-Leppälammen koulu, jota laajennettiin vuosina 1907 ja 1927. Nykyisissä tiloissa toiminta alkoi lukuvuonna 1985-1986 (Punainen koulu). Tiloja laajennettiin vuonna 1999 Sinisellä talolla ja vuonna 2010 Keltaisella koulu (lisäsiipi). Koulutiloja on remontoitu ja muokattu tarpeiden ja kasvaneiden oppilasmäärien takia muulloinkin.


title: Röykän koulu

text: Koulun lähistöllä toimii päiväkoti.


title: Länsikaaren koulu

text: Länsikaaren koulu on Nurmijärven Rajamäellä toimiva, syyslukukaudella 2011 toimintansa aloittanut suomenkielinen alakoulu (luokka-asteet 1–6). Koulua käy noin 140 oppilasta.


title: Länsikaaren koulu

text: Koulun vieressä toimii päiväkoti.


title: Mundigak

text: Mundigak on arkeologinen löytöpaikka Etelä-Afganistanissa, Kandaharin provinssissa. Paikka sijaitsee 55 km Kandaharista luoteeseen. Se on Shāh Maqsūdin lähellä, ylemmän Kushk-i Nakhud-joen valuma-alueella. Paikalla asuttiin 5-2. vuosituhannella eaa. Tämän Helmandin kulttuuriin kuuluneen paikan ala oli 21 ha.


title: Denis Lill

text: Denis Lill (s. 22. huhtikuuta 1942 Hamilton, Uusi-Seelanti) on brittiläinen näyttelijä. Suomessa hänet tunnetaan parhaiten kirurgi Rosen roolista vuosina 2003–2011 ITV:n sairaalasarjassa "Kyläsairaala" ("The Royal"). Vuonna 2014 Lill nähtiin jännityssarja "24 – Lontoossa".


title: Pekka Korvenmaa

text: Pekka Korvenmaa (s. 2. marraskuuta 1954) on suomalainen filosofian tohtori, joka toimii muotoilun ja kulttuurin professorina Aalto-yliopiston taiteiden ja suunnittelun korkeakoulussa.


title: Pekka Korvenmaa

text: Korvenmaa väitteli tohtoriksi taidehistoriasta Helsingin yliopistossa 1991. Hän on myös Helsingin yliopiston taidehistorian dosentti. 1970-luvun lopulla hän toimi Museoviraston rakennushistoriallisen osaston tutkijana ja 1980-luvun lopulla vierailevana tutkijana Pennsylvanian yliopistossa Yhdysvalloissa. 1990-luvun alussa hän oli vierailevana professorina Chicagon North Park Collegessa. 1990-luvulla Korvenmaa toimi Taideteollisen korkeakoulun tutkijana ja tutkimusjohtajana ja vuodesta 2000 hän on toiminut oppilaitoksen muotoilun ja kulttuurin professorina.


title: Elisabeth Hesselblad

text: Elisabeth Hesselblad (4. heinäkuuta 1870 Fåglavik, Hudene, Västergötland – 24. huhtikuuta 1957 Rooma) on ruotsalainen katolinen nunna, jonka roomalaiskatolinen kirkko julisti pyhimykseksi kesäkuussa 2016. Hänen kerrotaan tehneen ihmeitä kuolemansa jälkeen. Toinen syy pyhimykseksi julistamiseen on, että hän piilotti toisen maailmansodan aikana juutalaisia turvaan roomalaiseen luostariin. Samasta syystä Israelin valtio on nimennyt hänet yhdeksi tittelin "vanhurskaat kansakuntien joukossa" kantajaksi.


title: Lukkarin koulu (Nurmijärvi)

text: Lukkarin koulu on Nurmijärven kirkonkylällä toimiva suomenkielinen alakoulu (luokka-asteet 1–6).


title: Lukkarin koulu (Nurmijärvi)

text: Koulun vieressä opetusta antaa Kivenpuiston koulu, Nurmijärven ainoa erityisopetuksen koulu.


title: Nukarin koulu

text: Nukarin koulu on Nurmijärven Nukarin kylällä toimiva suomenkielinen alakoulu (luokka-asteet 1–6). Koulua käy lähes 100 oppilasta.


title: Nukarin koulu

text: Koulun lähistöllä sijaitsee muun muassa vuonna 1873 perustetun Nurmijärven ensimmäisen kansakoulun oloja esittelevä Nukarin koulumuseo, joka on avoinna sovittaessa.


title: Palojoen koulu

text: Palojoen koulu on Nurmijärven Palojoen kylässä toimiva suomenkielinen alakoulu (luokka-asteet 1–6).


title: Uotilan koulu

text: Uotilan koulu on Nurmijärven Perttulan ja Uotilan kyliä palveleva suomenkielinen alakoulu (luokka-asteet 1–6).


title: Revolverisankari

text: Revolverisankarit olivat villin lännen hahmoja, jotka saivat mainetta aseenkäyttäjinä ja tappajina. Revolverisankareiksi on kutsuttu niitä aseenkäyttäjiä, jotka noudattivat lakia tai vartioivat sitä työkseen. Lainsuojattomia tai häiriintyneitä asemiehiä kutsuttiin yleensä vain pyssymiehiksi.


title: Revolverisankari

text: Tunnettuja revolverisankareita olivat esimerkiksi Wild Bill Hickok, Ben Thompson ja Bat Masterson.


title: Revolverisankari

text: Revolverisankarit käyttivät aseenaan 1850-luvulta 1870-luvulle eniten iskurevolveria. Moni kuljetti mukanaan kahta asetta tai ladattua vararullaa. Asetta kannettiin turvallisuuden vuoksi yleensä perä edellä ja se vedettiin esiin vastakkaisen puolen kädellä.


title: Revolverisankari

text: Revolverisankari on historiankirjoituksen, kirjallisuuden ja lännenelokuvan suosittu hahmo. Hänet kuvataan yleensä yksinäiseksi sudeksi, joka ei harjoita mitään ammattia eikä halua solmia kestäviä suhteita vaan häipyy kun tehtävä on suoritettu. Lännenelokuvissa hyvä ja paha asemies on erotettu hatun väristä: sankarit pitivät valkoista hattua ja konnat mustaa.


title: Vaasankatu SS

text: Vaasankatu SS on vuonna 2008 perustettu suomalainen punkyhtye, jonka keulahahmona toimii mm. Pää Kiissä, The Heartburnsissa ja Nazi Death Campissa vaikuttanut laulaja-kitaristi Teemu Bergman. Yhtye julkaisi ensisinglensä ”Mä haluun kamaa” 7" vinyylinä alkuvuonna 2010. Yhtyeen toinen julkaisu oli saman vuoden huhtikuussa julkaistu EP ”Mummokeikka”. Molemmat julkaisut ovat nykyään keräilyharvinaisuuksia. Musiikkilehti Rumba valitsi yhtyeen kappaleen "Hesari Blues" kierroksen 5/2010 parhaaksi singleksi.


title: Vaasankatu SS

text: Yhtye on ottanut nimensä Helsingin Vaasankadusta, jolla sijaitsi punk-alakulttuurin erikoisliike Combat Rock Shop.


title: Đồng Nai (joki)

text: Đồng Nai () on joki eteläisessä Vietnamissa. Se saa alkunsa Vietnamin keskiseltä ylänköalueelta. Joen pituus on noin 586 kilometriä. Saigonjoki yhtyy Đồng Naihin Hồ Chí Minhin kaupungin itäpuolella, josta virtaus jatkuu Nhà Bè- ja Soài Rạp -nimisenä Etelä-Kiinan mereen Mekongjoen suiston pohjoispuolelle.


title: Đồng Nai (joki)

text: Đồng Nain maakunta on saanut nimensä sen halki virtaavan Đồng Nai -joen mukaan.


title: Francisco Elson

text: Francisco Marinho Robby Elson (s. 28. helmikuuta 1976 Rotterdam) on alankomaalainen kilpauransa päättänyt koripalloilija. Elson pelasi urallaan pääasiassa NBA:ssa ja Espanjan pääsarjassa. Hän voitti kummankin sarjan mestaruuden ja Espanjan cup-mestaruuden.


title: Francisco Elson

text: Elson aloitti uransa aikuisten sarjoissa kotimaassaan, mistä hän siirtyi Yhdysvaltain yliopistokentille. Yliopistouransa päättymisen jälkeen Denver Nuggets varasi sentterinä pelanneen Elsonin NBA:han 41. vuorolla . Seuraavat neljä kautta Elson pelasi kuitenkin kolmessa eri Espanjan pääsarjaseurassa. Hän voitti tuona aikana FC Barcelonassa Espanjan mestaruuden ja cup-mestaruuden.


title: Francisco Elson

text: Vuonna 2003 Elson siirtyi NBA:han, missä hän edusti Nuggetsia ensimmäiset kolme kauttaan. Tämän jälkeen hän jatkoi NBA:ssa edustaen useita eri seuroja, pisimpään kahden kauden ajan San Antonio Spursia ja Milwaukee Bucksia. Spursissa hän voitti vuonna 2007 NBA:n mestaruuden. Elson käväisi vielä pelaamassa Iranissa vuonna 2013 ennen uransa virallista lopetusta.


title: Nummenpään koulu

text: Nummenpään koulu on Nurmijärven Perttulan Nummenpäässä toimiva suomenkielinen alakoulu (luokka-asteet 1–6).


title: Suomiehen koulu

text: Suomiehen koulu on Nurmijärven pohjoisosassa sijaitseva (postinumero Hyvinkää) suomenkielinen alakoulu (luokka-asteet 1–6).


title: Syrjälän koulu

text: Syrjälän koulu on Nurmijärven Klaukkalassa sijaitseva suomenkielinen alakoulu (luokka-asteet 1–6).


title: Syrjälän koulu

text: Koulurakennuksen yhteydessä toimii myös päiväkoulu. Myös ruotsinkielinen alakoulu Vendlaskolan toimii Syrjälän koulun kanssa samalla tontilla ja osin samoissa tiloissa.


title: Valkjärven koulu

text: Valkjärven koulu on Nurmijärven Perttulan Valkjärven kylällä toimiva, vuonna 1921 perustettu suomenkielinen alakoulu (luokka-asteet 1–6). Lukuvuonna 2015-2016 koulua kävi 75 oppilasta.


title: Karhunkorven koulu

text: Karhunkorven koulu on Nurmijärvellä toimiva suomenkielinen, noin 100 oppilaan alakoulu (luokka-asteet 1–6). Koulu sijaitsee noin 4,5 kilometriä Nurmijärven kirkonkylän keskustasta koilliseen ja noin 400 metriä Hämeenlinnanväylältä (valtatie 3) itään.


title: Karhunkorven koulu

text: Koulun vanhin osa on vuodelta 1934. Karhukorven koulun laajennukset ovat vuosilta 1949 ja 1982. Koulun peruskorjaus ja laajennus oli meneillään lukuvuonna 2015-2016.


title: Lepsämän koulu

text: Lepsämän koulu on Nurmijärven Lepsämän kylässä toimiva, lähes 250 oppilaan suomenkielinen alakoulu (luokka-asteet 1–6).


title: Harjulan koulu

text: Harjulan koulu on Nurmijärven Klaukkalassa toimiva, noin 250 oppilaan suomenkielinen alakoulu (luokka-asteet 1–6).


title: Harjulan koulu

text: Koulun vieressä toimii päiväkoti.


title: Klaukkalan koulu

text: Klaukkalan koulu on Nurmijärven Klaukkalan keskusta-alueella sijaitseva suomenkielinen alakoulu (luokka-asteet 1–6). Lukuvuonna 2014-2015 koulua kävi noin 370 oppilasta.


title: Klaukkalan koulu

text: Koulun lähistöllä sijaitsevat muun muassa Klaukkalan urheilualue ja Klaukkalan kirkko.


Yhdistyneen kuningaskunnan EU-kansanäänestys ”Brexit” järjestettiin 23. kesäkuuta 2016. Kansanäänestyksessä äänestäjät valitsivat, pysyykö Yhdistynyt kuningaskunta Euroopan unionin jäsenenä vai eroaako se siitä. Unionin jättämistä kannattaneet voittivat äänestyksen. Maa liittyi EU:n edeltäjään, Euroopan yhteisöön, vuonna 1973, ja EU-jäsenyys on ollut maassa merkittävä kiistakysymys koko jäsenyyden ajan.


title: Yhdistyneen kuningaskunnan EU-kansanäänestys

text: Ennen äänestystä julkaistujen mielipidetiedusteluiden mukaan EU-jäsenyyden kannattajat ja sitä vastustavat olivat suhteellisen tasaväkiset. Ennusteiden perusteella äänestyksestä oli tulossa hyvin tasainen: esimerkiksi "The Independent" -lehden huhtikuussa teettämässä kyselyssä EU:sta eroamista kannatti 51 prosenttia ja vastusti 49 prosenttia vastaajista.


text: Euroopan unionin jättämisen puolesta äänesti noin 52 prosenttia ja pysymistä kannatti noin 48 prosenttia äänioikeutetuista. Äänestysprosentti oli 72,2. Enemmistö skoteista ja pohjoisirlantilaisista äänesti EU:n puolesta, walesilaiset ja englantilaiset vastaan. Käytännössä kaikki Skotlannin alueet äänestivät EU:n puolesta, ja maassa aiotaankin kenties järjestää uusi kansanäänestys itsenäisyydestä ja EU:sta.


text: Kansanäänestyksen tuloksen seurauksena konservatiiveja edustava pääministeri David Cameron ilmoitti eroavansa virastaan lokakuuhun 2016 mennessä.


title: Anisakis

text: Anisakis on merinisäkkäissä ja kaloissa loisiva sukkulamatojen suku. Tunnetuin ihmisellekin sairautta aiheuttava laji on "Anisakis simplex" (sillimato) (= "Anisakis marina"). Sukkulamadon saastuttaman raa'an kalan tai mustekalan syöminen voi aiheuttaa anisakiasis-sairauden (anisakioosi). Sairautta voi aiheuttaa myös samaan "Anisakidae"-heimoon kuuluva, ulkomuodoltaan samankaltainen "Pseudoterranova decipiens" (turskamato). Nämä sukkulamadot käyttävät väli-isäntänään muun muassa Pohjanmeren silliä tai turskaa ja jossain määrin myös lohikaloja.


title: Anisakis

text: Kalaa väli-isäntänään pitävät "Anisakis simplex" -loiset ovat yleensä spiraalimaisesti rullalla olevia, suoristettuna 18–36 millimetriä pitkiä ja 0,3–0,7 millimetriä paksuja valkoisia sukkulamatoja.


title: Anisakis

text: Sukkulamadon pääisäntiä ovat hylkeet sekä pyöriäiset ja muut valaat. Aikuiset sukkulamadot munivat näissä merinisäkkäissä. Munat joutuvat nisäkkäiden ulosteen mukana meriveteen, jossa ne kuoriutuvat ja kehittyvät pieneksi sukkulamadoiksi (L2-toukka). Näitä syövät krillit ja muut äyriäiset, jotka ovat madon ensimmäisiä väli-isäntiä. Näitä puoleestaan syövät muun muassa sillit, makrillit, turskat, kampelat, lohikalat ja mustekalat, joissa sukkulamadot siirtyvät suolesta muihin sisäelimiin ja lihaan ja kasvavat edelleen (L3-toukkavaihe). Osa näistä toisessa väli-isännässä loisivista madoista pääsee elinkierron viimeiseen vaiheeseen, jos pääisäntänä toimiva merinisäkäs syö kalan. Loiset luovat nahkansa nisäkkäässä vielä kahdesti, ja lopulta aikuiset naaraat munivat isännän vatsan limakalvoon munarypäitä.


title: Anisakis

text: Kalasta ihmiseen joutunut "Anisakis simplex" tai saman "Anisakidae"-heimon toinen sukkulamato ("Pseudoterranova decipiens", turskamato) voi johtaa ylävatsakipua aiheuttavaan sairauteen, jonka itämisaika voi olla lyhyt, vain 1–12 tuntia. Oireet johtuvat mahan tai suolen limakalvoon tarttuneesta loisesta tai loisista. Oireet voivat olla myös vähäisempää kakomista, yskimistä tai oksentelua, jos loinen (tai loisia) nousee vatsasta nieluun limakalvoon kiinnittymättä. Joskus harvoin loinen (myös kuollut) voi aiheuttaa allergisen reaktion, kuten nokkosihottumaa tai jopa anafylaktisen shokin. Joskus vakavia oireita saattaa tulla vasta jonkun päivän tai jopa viikon kuluttua loisen syömisen jälkeen.


title: Anisakis

text: Sairautta saadaan maailman eri merialueilta pyydetyistä kaloista ja mustekaloista Aasiassa, Amerikoissa ja Euroopassa. Sairastuminen on yleisempää esimerkiksi Japanissa, jossa raakaa kalaa syödään sushin ja sashimin muodossa. Sitä on esiintyy Etelä-Amerikan Tyynenmeren puolelta, jossa syödään cevicheä, limetillä maustettua raaka-kalakeittoa. Pohjanmeren maissa sitä on tavattu aiemmin esimerkiksi hollantilaisesta matjessilliistä. Sukkulamadon aiheuttama anisakiasis-sairaus (ICD-10 B81.0) on Yhdysvalloissa ja Pohjoismaissa melko harvinainen. Yhdysvalloissa diagnosoidaan vuosittain alle kymmenen tautitapausta.


title: Anisakis

text: "Anisakis"-sukkulamadon aiheuttaman vaaran vähentämiseksi kalat tulisi puhdistaa heti pyynnin jälkeen ja joko pakastaa tai kuumakäsitellä. Suomessa Evira ohjeistaa, että teollisesessa tuotannossa esimerkiksi ulkomainen silli, makrilli, kilohaili tai luonnonvarainen Atlantin tai Tyynen valtameren lohi on loisten tappamiseksi pakastettava ainakin 24 tuntia vähintään –20 °C:n lämpötilassa. Sukkulamadon toukat tuhoutuvat myös kalan huolellisessa kuumentamisessa eli keittämisen tai paistamisen yhteydessä (väh. 1 minuutti 60 °C:n lämpötilassa). Kehotus koskee myös sillin ja lohen raakaa mätiä. "Anisakis"-sukkulamatoa ei ole tavattu Suomessa viljellystä kirjolohesta tai siiasta. Tämä sukkulamato on tavattu Suomen merialueen kaloista vain kahdesti (ennen vuotta 2016). Suomalaista silakkaa sekä Suomessa viljeltyä kirjolohta ja sampea pidetään turvallisena, eikä niitä tarvitse kylmäkäsitellä. Muun itse kalastettun kalan mäti suositellaan kylmäkäsiteltäväksi pakastamalla ohjeen mukaan yleisen loisriskin takia samoin kuin sellainen itse kalastettu kala, jota ei valmisteta kuumentamalla ruuaksi.


title: Sophie Polkamp

text: Sophie Polkamp (s. 2. elokuuta 1984 Groningen) on alankomaalainen maahockeypelaaja, olympiavoittaja, maailman- ja euroopanmestari.


title: Sophie Polkamp

text: Polkamp kuului Alankomaiden olympiakultajoukkueisiin Pekingissä 2008 ja Lontoossa 2012.


title: Hopeajärvi

text: Hopeajärvi on suomalainen alternative rock -yhtye, jonka kitaristi-laulaja Teemu Tanner perusti Helsingissä vuonna 2011. Perustamista oli harkittu jo pitkän aikaa, ja ajan koittaessa Tanner oli päättänyt saada mukaan Ukko Perttilän ja Timo Tikan. Soundi on kuvaillut yhtyettä tervetulleeksi hämmentäjäksi Suomen rockpiireihin. Yhtye mainitsee vaikuttajikseen Sielun Veljet sekä Radiopuhelimet.


title: Hopeajärvi

text: Yhtye sai paljon julkisuutta vuonna 2013. Verkkomedia Nuorgam teki yhtyeestä jutun ”Kaikki huomisen bändit” -artikkelisarjassaan. Yhtye sijoittui myös toiselle sijalle Rumban ja YleX:n järjestämässä lupaavimpia yhtyeitä listaavassa ”Tulevaisuuden tusina 2014” -äänestyksessä.


title: Hopeajärvi

text: Yhtyeen esikoisalbumi "Hopeajärvi" julkaistiin 20. helmikuuta 2015 Ektro Recordsin alamerkillä Full Contact.


title: Mini-MBA

text: Mini-MBA (mMBA) on koulutusohjelma.


title: Mini-MBA

text: Mini-MBA-ohjelma on tarkoitettu johtajille ja hallintotehtäviin tähtääville ammattilaisille. Ohjelma on jatkokoulutusohjelma. Koulutus perustuu oppimetodeihin, joissa yhdistyvät materiaalit, kurssipäivät, kurssitehtävät sekä loppukoe. Mini-MBA on tiivistetty versio MBA-tutkinnoista.


title: Eva de Goede

text: Eva Roma Maria de Goede (s. 23. maaliskuuta 1989 Zeist) on alankomaalainen maahockeypelaaja, olympiavoittaja, maailman- ja euroopanmestari.


title: Eva de Goede

text: De Goede pelasi Alankomaiden maajoukkueessa ensimmäisen maaottelunsa heinäkuussa 2006. Hän on huhtikuuhun 2018 mennessä pelannut 186 maaottelua ja tehnyt niissä 23 maalia. Hän on alankomaalaisnaisista pelannut 13:nneksi eniten maaotteluita.


title: Eva de Goede

text: De Goede kuului Alankomaiden olympiakultajoukkueisiin Pekingissä 2008 ja Lontoossa 2012. Hän saavutti olympiahopeaa Rio de Janeirossa 2016. Hän on MM-kilpailuissa voittanut kultaa Madridissa 2006 ja kotikisoissa Den Haagissa 2014 sekä saavuttanut hopeaa Rosariossa 2010. Champions Trophyssa saavutuksina on kultaa vuosina 2007 ja 2011, hopeaa vuosina 2010 ja 2016 sekä pronssia vuosina 2006, 2008, 2009, 2012 ja 2014. EM-kilpailuissa hän on voittanut kultaa vuosina 2005, 2009 ja 2011 sekä saanut hopeaa vuosina 2007 ja 2015 sekä pronssia vuonna 2013.


title: Eva de Goede

text: De Goede edustaa vuonna 2018 seuratasolla Amsterdamia. Aiemmin hän on pelannut Phoenixissä, Schaerweijdessä ja Kampongissa. Hän on pelipaikaltaan keskikenttäpelaaja.


title: Kim Lammers

text: Kim Lammers (s. 21. huhtikuuta 1981 Amsterdam) on alankomaalainen maahockeypelaaja, olympiavoittaja, maailman- ja euroopanmestari.


title: Kim Lammers

text: Lammers kuului Alankomaiden olympiakultajoukkueeseen Lontoossa 2012.


title: Anneli Sipiläinen

text: Anneli Sipiläinen (s. 12. maaliskuuta 1940) on suomalainen kuvanveistäjä ja professori.


title: Anneli Sipiläinen

text: Sipiläinen kävi oppikoulun Tampereella ja opiskeli sitten Suomen Taideakatemian koulussa 1967–1971. Hän aloitti opetustyönsä Taideteollisessa korkeakoulussa tilapäisenä tuntiopettajana 1975–1976 ja eteni sitten apulaisprofessoriksi ja vuonna 1998 professoriksi.


title: Anneli Sipiläinen

text: Sipiläinen on Suomen Taiteilijaseuran jäsen ja toiminut 1980-luvun loppupuolella Kuvanveistäjien liiton johtokunnan jäsen ja varapuheenjohtaja. Valtion taidetoimikunnan jäsenenä hän oli 1986–1988 ja Hämeen taidetoimikunnan jäsenenä vuodesta 2000.


title: Anneli Sipiläinen

text: Sipiläinen toimi Puolan taiteilijaliiton kansainvälisen muotokuvakilpailun tuomariston jäsenenä Gdanskissa 1988. Opintomatkoja hän on tehnyt Puolan lisäksi Tšekkoslovakiaan, Saksan demokraattiseen tasavaltaan ja Neuvostoliittoon.


title: Anneli Sipiläinen

text: Anneli Sipiläisen suosimia materiaaleja ovat pronssi ja puu sekä luonnosta löytyvät kierrätysmateriaalit, mutta hän on kokeillut myös muun muassa betonia ja terrakottaa. Aiheena on useimmiten ihminen, usein lapset, mutta myös abstraktimmat muodot. Otso Kantokorven mukaan Sipiläisen robusteimmisakin teoksissa on aina mukana veistojäljen herkkyys: ”Koostaan huolimatta ne eivät julista vaan tuottavat katsojalle halun vaihdella tarkastelukulmaa: tutkiskella sekä kokonaisuutta että pintastruktuuria. Ne tuottavat myös halun koskea.”


title: Anneli Sipiläinen

text: Hyvinkään taidemuseossa järjestettiin helmi-maaliskuussa 2015 Anneli Sipiläisen 75-vuotisjuhlanäyttely.


title: Lennart Samuelsson

text: Torsten Lennart Samuelsson (4. heinäkuuta 1924 Borgstena, Borås – 27. marraskuuta 2012 Borlänge) oli ruotsalainen jalkapalloilija, jalkapallovalmentaja ja olympiamitalisti.


title: Lennart Samuelsson

text: Samuelsson kuului Ruotsin maajoukkueeseen sen voittaessa olympiapronssia Helsingissä 1952 ja MM-pronssia Brasiliassa 1950. Hän toimi pelaajauransa jälkeen valmentajana.


title: Lennart Samuelsson

text: Samuelsson kuoli Borlängessä 88-vuotiaana 27. marraskuuta 2012.


title: Malmin Ponnistajat

text: Malmin Ponnistajat on vuonna 1924 perustettu helsinkiläinen urheiluseura Malmin kaupunginosasta. Sen valikoimaan kuului aikoinaan useita lajeja, mutta nykyisin sen päälaji on jalkapallo. Miesten edustusjoukkue pelaa kaudella 2018 Kolmosessa. Kausilla 2000–2002 se pelasi Kakkosessa. Ponnistajien kakkosjoukkue pelaa Vitosessa, minkä lisäksi seuralla on naisten joukkue.


title: Malmin Ponnistajat

text: Seura perustettiin Pukinmäessä nimellä Pukinmäen Ponnistajat, mutta se siirtyi jo vuonna 1928 Malmille ja vaihtoi nimensä. Alkuperäisistä juurista on muistona seuran logossa pukin sarvet.


title: Malmin Ponnistajat

text: Voimistelu- ja urheiluseura Ponnistajat perustettiin Pukinmäessä 27. toukokuuta 1924. Perustamispaikkana toimi A. Joutsimäen huvila, samalla suunnalla missä nykyinen Asteritie ulottuu lähelle junarataa. Ensimmäinen puheenjohtaja oli Yrjö Vehmersalo. Heti perustamisen yhteydessä seuraan liittyi kahdeksantoista henkilöä, ja vuoden loppuun mennessä jäsenistö oli kasvanut 29:ään. Ponnistajien perustaminen oli seurausta vuoden 1924 Pariisin olympialaisten aiheuttamasta urheilukuumeesta nuorison keskuudessa.


title: Malmin Ponnistajat

text: Pukinmäen Ponnistajissa harrastettiin kesäisin yleisurheilua, kun hiekkapintaisilla kyläteillä muun muassa juostiin sekä hypättiin pituutta. Talvisin jäsenistö voimisteli Malmin kansakoululla. Kesällä 1925 seura vuokrasi Longinojan markkina-alueen harjoituskentäkseen.


title: Malmin Ponnistajat

text: Seura toimi alun perin Pukinmäen ja Malmin rajaseudulla, vaikkakin Ponnistajien johdon ja jäsenistön enemmistö työskenteli Pukinmäen puolella. Vuonna 1928 tuolloin 100-jäseninen seura muutti Malmille, jolloin nimeksi vaihdettiin Malmin Ponnistajat.


title: Malmin Ponnistajat

text:
Nykyisin Ponnistajien päälajina on jalkapallo, ja seuran edustusjoukkue pelaa kaudella 2018 Kolmosessa. Ponnistajat pelasi Kakkosessa kaudet 2000–2002.
1 Kim Kanerva


title: Malmin Ponnistajat

text: 2 Miika Kujo


title: Malmin Ponnistajat

text: 3 Olli Runsas


title: Malmin Ponnistajat

text: 4 Esa Ahtola


title: Malmin Ponnistajat

text: 5 Niko Europaeus


title: Malmin Ponnistajat

text: 6 Topias Nikkanen


title: Malmin Ponnistajat

text: 8 Vili Hiltunen


title: Malmin Ponnistajat

text: 9 Nooa Pujals


title: Malmin Ponnistajat

text: 10 Matias Tikka


title: Malmin Ponnistajat

text: 11 Lauri Haahti


title: Malmin Ponnistajat

text: 12 Tuomo Koivisto


title: Malmin Ponnistajat

text: 13 Eetu Hyttinen


title: Malmin Ponnistajat

text: 14 Aleksi Ojanperä


title: Malmin Ponnistajat

text:
15 Antton Koskinen
16 Markus Toivanen


title: Malmin Ponnistajat

text: 17 Joel Tuovinen


title: Malmin Ponnistajat

text: 18 Joel Mieho


title: Malmin Ponnistajat

text: 19 Jens Sundström


title: Malmin Ponnistajat

text: 20 Santeri Kauppinen


title: Malmin Ponnistajat

text: 22 Aleksi Työppönen


title: Malmin Ponnistajat

text: 23 Miki-Casimir Tissari


title: Malmin Ponnistajat

text: 24 Jaakko Koivisto


title: Malmin Ponnistajat

text: 25 Teemu Wallin


title: Malmin Ponnistajat

text: 26 Henri Lehtinen


title: Malmin Ponnistajat

text: 28 Olli Itkonen


title: Malmin Ponnistajat

text: 29 Rob Thijssen


title: Malmin Ponnistajat

text: 31 Rolf Ermilä


title: Erik Nilsson

text: Erik Henry Sixten Nilsson (6. elokuuta 1916 Limhamn – 9. syyskuuta 1995 Höllviken) oli ruotsalainen jalkapalloilija ja olympiavoittaja. Hän on ainoa ruotsalainen kaksinkertainen jalkapallon olympiamitalisti.


title: Erik Nilsson

text: Seuraurallaan Malmö FF:ää edustanut Nilsson kuului Ruotsin maajoukkueeseen sen voittaessa olympiakultaa Lontoossa 1948, olympiapronssia Helsingissä 1952 ja MM-pronssia Brasiliassa 1950. Hän kilpaili jo vuoden 1938 MM-kilpailuissa. Vuonna 1950 Nilsson palkittiin Guldbollenilla.


title: Kyösti Teljo

text: Kyösti Alfred Teljo (1879–1933) oli suomalainen kapellimestari ja muusikko. Hänen puolisonsa oli vuodesta 1912 kansanedustaja Ida Aalle-Teljo.


title: Kyösti Teljo

text: Kyösti Teljo työskenteli alkujaan Turun ja Porin läänin Uudenkirkon seurakunnan urkurina, vaikuttaen myöhemmin muun muassa Kotkassa, Porissa ja Oulussa. Uudenkirkon aikoinaan hän oli usein säestäjänä naapurikunnan Uudenkaupungin kanttorin Primus Leppäsen esiintyessä solistina.


title: Kyösti Teljo

text: 1910-luvulla Teljo toimi Oulun Työväen Näyttämön pianisti-kapellimestarina ja myöhemmin 1920-luvun alussa Porin Työväen Teatterin kapellimestarina. Vuonna 1923 Porin Työväen Teatterin orkesteria laajennettiin hänen aloitteestaan ja vuotta myöhemmin sen pohjalle perustettiin paikallisen työväenyhdistyksen alaisuuteen Porin Amatööriorkesteri, jonka ensimmäisenä kapellimestarina Teljo oli lyhyen aikaa. Kotkassa hän toimi kuoronjohtajana sekä pianistina Kaupungin- ja Työväenteattereissa. Lisäksi hänellä oli oma orkesteri, joka esiintyi muun muassa ravintoloissa.


title: Viikintie

text: Viikintie on Helsingissä sijaitseva tie, joka johtaa Vanhastakaupungista Viikin kautta Herttoniemeen. Tien pituus on noin 5,6 kilometriä. Tie alkaa aivan Lahdenväylän (valtatien 4) välittömästä läheisyydestä ja päättyy Itäväylälle (seututielle 170).


title: Viikintie

text: Viikintietä käyttää muun muassa Helsingin Bussiliikenteen runkolinja 550.


title: Viikintie

text: Historiallisesti nykyinen Viikintie jakautuu selvästi kahteen osaan. Sen länsiosa Vanhastakaupungista nykyisen Viikin tiedepuiston alueelle, Pihlajamäentien risteyksen paikkeille saakka on alkujaan osa vanhasta, jo 1600-luvulla rakennetusta Helsingin ja Hämeenlinnan välisestä maantiestä. Tien kantakaupungissa oleva osuus on nykyinen Hämeentie. Tie jatkui Viikistä edelleen Malmille ja nykyistä Kirkonkyläntietä pitkin Helsingin pitäjän kirkonkylään, sieltä nykyistä Tuusulanväylää myöten Hyrylän sekä edelleen Hyvinkään kautta Hämeenlinnaan. Nykyinen Vantaanjoen ylittävä Viikintien holvisilta rakennettiin kuitenkin vasta vuonna 1926.


title: Viikintie

text: Viikintien itäosa Viikistä Herttoniemeen sen sijaan rakennettiin vasta 1930-luvulla osana Helsingistä Porvooseen johtanutta uutta päätietä, joka muodosti valtateiden 6 ja 7 yhteisen alkuosan. Herttoniemestä eteenpäin tie jatkui nykyisen Itäväylän kohdalla. Kun Kulosaaren kautta kulkenut Itäinen moottoritie eli nykyisen Itäväylän länsiosa 1950-luvulla valmistui, viitoitettiin valtatiet kulkemaan sitä kautta ja Viikintie jäi sivutieksi.


title: Viikintie

text: Nimi Viikintie vahvistettiin vuonna 1957. Sitä ennen nykyisen Viikintien nimenä oli Uusi Porvoontie (Nya Borgåvägen) tai lyhemmin Porvoontie (Borgåvägen), samoin kuin nykyisen Itäväylänkin itäosan nimenä Viikintien liittymästä itään.


title: Viikintie

text: Vuoteen 2012 asti Viikintie ylitti Herttoniemen satamaradan vartioimattomassa tasoristeyksessä, tosin junaliikenne radalla oli Herttoniemen sataman lakkauttamisen jälkeen erittäin vähäistä.


title: Viikintie

text: Viikintiellä tapahtui tammikuussa 2012 vakava onnettomuus, jossa rattijuoppo ajoi 11-vuotiaan tytön yli ja pakeni paikalta. Tyttö sai surmansa heti. Myöhemmin kuljettaja tuomittiin neljäksi vuodeksi ja kahdeksi kuukaudeksi vankeuteen.


title: Heinrich Wächter

text: Heinrich Hermann Wächter (13. tammikuuta 1818 Hannover – 22. huhtikuuta 1881 Viipuri) oli Suomessa vaikuttanut saksalaissyntyinen musiikinopettaja, urkuri ja kuoronjohtaja. Häntä pidetään Erik August Hagforsin ohella suomalaisen musiikinopetuksen uudistajana ja uranuurtajana. Wächter julkaisi myös ensimmäisen suomenkielisen laulukirjan vuonna 1864.


title: Heinrich Wächter

text: Saksassa syntynyt Wächter saapui Viipuriin vuonna 1845 yksityiseksi musiikinopettajaksi ja kolme vuotta myöhemmin hän aloitti Viipurin saksalaisen seurakunnan urkurina. Saksankielisen Behmin koulun laulunopettajana Wächter toimi sen perustamisesta vuodesta 1853 lähtien. Koulun oppilasmäärän kasvaessa, toiseksi opettajaksi palkattiin muutaman vuoden kuluttua niin ikään saksalainen Richard Faltin. Wächter oli opettajana myös kaupungin ala- ja yläalkeiskouluissa, Viipurin lukiossa sekä Fruntimmersskolan i Viborg -tyttökoulussa, joiden kaikkien opetuskielenä oli ruotsi. Lisäksi Wächter opetti syyslukukauden 1874 suomenkielisessä Viipurin reaalikoulussa. Hän johti Viipurissa myös paikallisen lauluyhdistyksen kuoroa. Vuonna 1869 Wächter perusti kirjakaupan, joka toimi samalla kaupungin ensimmäisenä musiikkiliikkeenä.


title: Heinrich Wächter

text: Koulun musiikinopetusta Wächter uudisti ottamalla laulutunneille virsien ohella myös maallisia lauluja. Ne olivat lähinnä kansanlauluja sekä suomalaisilta runoilijoilta, kuten Zachris Topeliukselta ja J. L. Runebergilta tilattuja isänmaallisia laulutekstejä. Hän jakoi laulutuntien opetuksen virsilauluun, maallisiin ja isänmaallisiin lauluihin sekä nuottioppiin. Wächterin mallia seurasi pian myös Uno Cygnaeus laatiessaan ehdotusta vuoden 1866 kansakouluasetuksen opetusohjelmaksi.


title: Heinrich Wächter

text: Vuonna 1864 Wächter julkaisi ensimmäisen suomenkielisen laulukirjan "50 Koulu-Laulua". Teos sai innokkaan vastaanoton erityisesti suomenkielisissä kouluissa ja siitä tuli suunnannäyttäjä koko maan laulunopetukselle. Yli kymmenen koululaulukirjan lisäksi Wächter toimitti hengellisiä laulukirjoja sekä erilaisia opetusopillisia teoksia.


title: Lähdevero

text: Lähdevero on vero, jota peritään korkotuloista, kuten pankkitalletusten tuotoista.


title: Lähdevero

text: Lähdevero pidätetään Suomeen enintään kuudeksi kuukaudeksi tulevan ulkomaalaisen Suomesta saamasta tulosta.


title: Lähdevero

text:
Korkotulon lähdevero koskee kotimaasta saatuja korkoja, jotka on maksettu
Korkotulon lähdeverotus koskee vain luonnollisten henkilöiden ja kuolinpesien saamia korkotuloja. Korkotulon lähdevero on 30 prosenttia koron määrästä. Veron perii koron maksaja kuten pankki, huoltokonttori tai joukkovelkakirjan liikkeellelaskija mutta veron saaja on valtio. Korkotulon lähdeveron alaisesta talletuksesta tai joukkovelkakirjasta saatu korko on tuloverotuksessa verovapaa.


title: Lentoon – Live

text: Lentoon – Live on popyhtye Gimmelin vuonna 2003 julkaistu DVD, joka sisältää "Popstars"-ohjelman ensimmäisen tuotantokauden lopuksi televisiossakin esitetyn keikan. Bonusmateriaalina on muun muassa laulajattarien koelauluja ja haastatteluita sekä musiikkivideot Etsit Muijaa Seuraavaa ja Roviolla. Pääosa DVD:n materiaalista on peräisin "Popstars"-ohjelman kuvauksista. DVD:n julkaisi BMG Finland.


title: Kanervala (runokokoelma)

text: Kanervala – runoelmia on Aleksis Kiven ainoa runokokoelma. Kokoelma ilmestyi 1866, ja Kivi julkaisi sen omalla kustannuksellaan.


title: Kanervala (runokokoelma)

text: Kokoelmassa Kivi kehitteli vapaata runomittaa, josta sai arvostelua etenkin professori August Ahlqvistilta. Ahlqvist arvosteli kokoelmaa muodottomuudesta – hänhän yritti itse saada muiden kielten runomittoja käyttöön suomen kieleen.


title: Kanervala (runokokoelma)

text: Kokoelman on kääntänyt ruotsiksi Thomas Warburton, ja se on julkaistu nimellä "Ljunglandet och andra dikter" (Atlantis, Stockholm 1995).


title: Ádám Nagy

text: Ádám Nagy (, s. 17. kesäkuuta 1995 Budapest) on unkarilainen jalkapalloilija, joka edustaa Nemzeti Bajnokság I:ssä pelaavaa Ferencvárosia. Pelipaikaltaan molempijalkainen Nagy on puolustava keskikenttäpelaaja. Hän kuuluu myös Unkarin jalkapallomaajoukkueeseen.


title: Ádám Nagy

text: Nagy on Ferencvárosin kasvatti. Hän debytoi seuran paidassa Unkarin pääsarjassa Nemzeti Bajnokság I:ssä, jolloin hän voitti seuran paidassa Unkarin cupin ja liigacupin. Kaudella 2015–2016 hän pelasi NB I:ssä 25 ottelua voittaen sarjan mestaruuden. Kaudella 2015–2016 Nagy voitti Ferencvárosin kanssa myös Unkarin cupin ja supercupin.


title: Ádám Nagy

text: Nagy on pelannut Unkarin nuorten maajoukkueissa. Vuonna 2015 hän pelasi neljässä ottelussa alle 20-vuotiaiden MM-kilpailuissa, joissa Unkari selviytyi 16 parhaan joukkoon. Unkarin jalkapallomaajoukkueessa hän debytoi syyskuussa 2015 EM-karsintaottelussa Pohjois-Irlantia vastaan. Nagy kuuluu Unkarin ryhmään vuoden 2016 EM-kilpailuissa.


title: Ádám Nagy

text: Ferencváros


title: Adam Nagy

text: Adam Nagy voi tarkoittaa seuraavia henkilöitä:


title: Aljaksei Kulbakou

text: Aljaksei Kulbakou (, s. 27. joulukuuta 1979, Gomel, Valko-Venäjä) on valkovenäläinen jalkapalloerotuomari. Hän on toiminut kansainvälisenä ammattituomarina vuodesta 2005 lähtien.


title: Darío Lezcano

text: Darío Lezcano Mendoza (s. 30. kesäkuuta 1990 Asunción) on paraguaylainen jalkapalloilija, joka edustaa Saksan Bundesliigassa pelaavaa Ingolstadtia. Pelipaikaltaan oikeajalkainen Lezcano on hyökkääjä. Hän kuuluu myös Paraguayn jalkapallomaajoukkueeseen.


title: Darío Lezcano

text: Lezcano aloitti uransa Paraguayn Primera Divisiónin Sportivo Trinidensessä, jossa hän pelasi vuosina 2007–2008 11 ottelua onnistuen kerran maalinteossa. Vuodet 2008–2011 Lezcano edusti Sveitsin toiseksi korkeimman sarjatason Challenge Leaguen FC Wiliä, jossa otteluita kertyi 66 ja maaleja 14. Tammikuussa 2011 Lezcano siirtyi Sveitsin pääsarjan Raiffeisen Super Leaguen Thuniin, jossa hän pelasi reilun vuoden aikana 34 ottelua onnistuen neljästi maalinteossa.


title: Darío Lezcano

text: Helmikuussa 2012 Lezcano siirtyi saman sarjan Luzerniin. Hän edusti seuraa viiden kauden ajan tehden tasan sadassa pelaamassaan ottelussa 31 maalia. Parhaimmalla kaudellaan, kaudella 2014–2015, Lezcano teki 33 ottelussa 12 maalia. Tammikuussa 2016 Lezcano siirtyi Saksan Bundesliigan Ingolstadtiin. Hän debytoi seuran paidassa samassa kuussa Mainzia vastaan. Avausmaali syntyi maaliskuussa 2016 Stuttgartin verkkoon. Lezcano pelasi loppukauden aikana 17 bundesliigaottelua onnistuen kahdesti maalinteossa.


title: Darío Lezcano

text: Lezcano pelasi vuosina 2006–2007 Paraguayn alle 17-vuotiaiden maajoukkueessa 15 ottelua onnistuen viisi kertaa maalinteossa.


title: Darío Lezcano

text: Paraguayn jalkapallomaajoukkueessa Lezcano debytoi lokakuussa 2015 MM-karsintaottelussa Argentiinaa vastaan. Avausmaali syntyi seuraavassa kuussa, niin ikään MM-karsintaottelussa Bolivian verkkoon. Lezcano kuuluu Paraguayn ryhmään vuoden 2016 Copa América Centenariossa.


title: Tölli-Kivijärvi

text: Tölli-Kivijärvi on Pirkanmaalla Ikaalisissa Sisätössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Tölli-Kivijärvi on osa Pääjärven valuma-aluetta.


title: Tölli-Kivijärvi

text: Järven pituus on 500 metriä, leveys 300 metriä ja sen pinta-ala on 8,4 hehtaaria. Se sijaitsee Kivijärvenkulmalla Kaukaloistenvuoren ja Kiimanevanvuoren itäpuolella. Järvessä on 60-metrinen saari, joka on kokonaan avosuota. Järveen on kaivettu kahdeksan suo-ojaa, joista eteläisin toimii laskuojana. Se on kaivettu Haapaportaannevan, Isonevan ja Rapakonnevan kautta ja viimeksi mainitussa se kääntyy länteen, missä se yhtyy Silmästeenojaan Silmästen kohdalla. Rantaviivan pituus on 1,6 kilometriä. Pohjoisrannat ovat avosuota ja etelärannat metsäistä suota. Itäpuolella sijaitsee entinen Kivijärven maatila, mutta nykyään rannoilla sijaitsee kolme vapaa-ajan asuntoa. Niille johtaa tiet Tampere-Seinäjoki-junaradan viertä kulkevalta tieltä, joka haarautuu etelässä yhdystieltä 2764.


title: Tölli-Kivijärvi

text: Vanhassa vuoden 1955 painetussa peruskartassa järven nimi kirjoitettiin ”Kivijärvi”. Siinä oli silloin kaksi saarta, joista pohjoisin on nykyään maatunut kiinni pohjoisrantaan. Myös pohjoisrannan rantaviiva on kaartunut etelään ja vanhan järvenpohjan kohdalla sijaitsee nykyään avosuo. Syy maatumaan lienee laskuojan kaivaminen Silmästeenojaan ja suo-ojien tuoma humus. Kivijärven tilaa ei enää viljellä.


title: Sar-i Sang

text: Sar-i Sang (Sar-e Sang) on asutus Kuran Wa Nunjanin piirikunnassa, Badahšanin maakunnassa, Koillis-Afganistanissa lähellä Tadžikistanin rajaa. Paikka on noin 70 km Faizabadista itäkaakkoon. Lähellä on Eskashem ja Iskashemin luonnonpuisto. Paikka on tunnettu siitä, että sen läheltä saadaan hienoa sinistä lapislatsuli-kiveä, jonka päämineraali on sininen lasuriitti.


title: Sar-i Sang

text: Lapislatsulia louhittiin Badahšanista jo 7. vuosituhannella eaa.. Vanhalla ajalla Mesopotamian, Egyptin ja Indus-joen sivistysalueille vietiin Badaksanin lapislatsulia.


title: Henri Delaunay

text: Henri Delaunay (15. kesäkuuta 1883 – 9. marraskuuta 1955) oli ranskalainen jalkapalloerotuomari ja urheiluvaikuttaja. Delaunay toimi hyvin lyhyen aikaa erotuomarina. Delaunay oli yksi henkilöistä, jotka ehdottivat jalkapallon Euroopan-mestaruuskilpailujen järjestämistä jo 1920-luvulla. Delaunay oli UEFAn ensimmäinen pääsihteeri. EM-kilpailujen voittajalle jaettava pokaali on nimetty hänen mukaan.


title: Jari Räsänen (juoksija)

text: Jari Petteri Räsänen (s. 6. tammikuuta 1987) on suomalainen keskipitkien matkojen juoksija. Hänen seuransa on Joensuun Kataja ja hänen valmentajanaan toimii Juri Miljuhin. Vuoteen 2013 asti Räsänen edusti Polvijärven Urheilijoita.


title: Jari Räsänen (juoksija)

text: Porin Kalevan kisoissa 2015 Räsänen voitti SM-pronssia 1 500 metrin juoksussa. Viestijuoksun SM-kilpailuissa hän on voittanut kultaa 4 × 1 500 metrin viestijuoksussa vuonna 2014, hopeaa vuonna 2015 ja pronssia 4 × 800 metrin viestijuoksussa vuonna 2015. Hallissa hän on voittanut SM-pronssia 1 500 metrin juoksussa vuosina 2014 ja 2015. Maastojuoksussa hänellä on yksi SM-pronssi lyhyen matkan joukkuekisasta vuodelta 2014.


title: Jari Räsänen (juoksija)

text: Räsäsen ennätys 1 500 metrillä on 19. heinäkuuta 2015 Lapinlahdella juostu 3.47,85 ja 800 metrillä 24. heinäkuuta 2014 Joensuussa juostu 1.51,36.


title: World’s Endin salaisuus

text: World's Endin salaisuus (engl. "World's End") on brittiläinen nuorille suunnattu draamasarja, jonka on luoneet Danny Spring ja Diane Whitley. Sarja alkoi CBBC-kanavalla (Children's BBC) vuonna 2015. Suomessa Yle TV2 aloitti sarjan esittämisen Summeri-ohjelmassa vuonna 2016.


title: Dakin–West-reaktio

text: Dakin–West-reaktio on kemiallinen reaktio, jossa aminohapot reagoivat happoanhydridien kanssa emäksen esimerkiksi pyridiinin läsnä ollessa. Tuotteena reaktiossa muodostuu ketoamidi. Reaktio on nimetty kehittäjiensä Henry Drysdale Dakinin ja Randolph Westin mukaan ja he julkaisivat sen ensimmäisen kerran vuonna 1928.


title: Dakin–West-reaktio

text: Dakin–West-reaktion olosuhteissa sekä α- että β-aminohapot reagoivat, mutta β-aminohapot muodostavat tuotteina vain typestä asyloituneita tuotteita. Tyypillisin käytetty happoanhydridi on etikkahappoanhydridi, mutta muitakin voidaan käyttää. Reaktio tapahtuu yleensä yli 100 °C:n lämpötilassa käyttäen emäksisenä katalyyttinä ja liuottimena pyridiiniä. Katalyyttinä voidaan käyttää myös natriumasetaattia. Dakin–West-reaktio voi tapahtua jo huoneenlämpötilassa, kun katalyyttinä käytetään 4-dimetyyliaminopyridiiniä.


title: Dakin–West-reaktio

text: Dakin–West-reaktion reaktiomekanismin ensimmäisessä vaiheessa aminohapon nukleofiilinen aminoryhmä reagoi elektrofiilisen happoanhydridin karbonyyliryhmän kanssa muodostaen asyloidun johdannaisen. Muodostuvan asyloidun aminohapon karboksyyliryhmän nukleofiilisin happiatomi reagoi toisen happoanhydridimolekyylin kanssa muodostaen niin kutsutun sekahappoanhydridin. Tämä syklisoituu oksatsolonijohdannaiseksi eli atslaktoniksi. Pyridiini tai muu emäs deprotonoi atslaktonin, jolloin muodostuu karbanioni, joka reagoi kolmannen happoanhydridimolekyylin kanssa ja setyloituu. Karboksylaatti-ioni reagoi asyylisubstituutiolla, jolloin atslaktonin rengasrakenne avautuu ja muodostuu uusi sekahappoanhydridi. Tämä välituote reagoi uudelleen karboksylaatti-ionin kanssa muodostaen uuden sekahappoanhydridin ja karboksyylihapon. Tästä karboksyylihaposta eliminoituu hiilidioksidia ja muodostuu tuotteena ketoamidi.


title: Alexander Zorniger

text: Alexander Zorniger (s. 8. lokakuuta 1967) on saksalainen jalkapallovalmentaja ja entinen keskikenttäpelaaja. Kesästä 2016 lähtien hän toimii tanskalaisen Brøndbyn päävalmentajana.


title: Alexander Zorniger

text: Zornigerin pelaajaura jäi varsin vaatimattomaksi ja hän esiintyi lähinnä saksalaisten pikkuseurojen paidassa. Valmennusuransa hän aloitti vuonna 2004 1. FC Normannia Gmündin päävalmentajana. Hän luotsasi seuraa alasarjoissa viisi vuotta, kunnes siirtyi kesällä 2009 VfB Stuttgartin organisaatioon edustusjoukkueen apuvalmentajaksi. Pesti jäi varsin lyhyeksi, sillä Zorniger sai päävalmentaja Markus Babbelin tavoin potkut seurasta joulukuun alussa 2009.


title: Alexander Zorniger

text: Kesällä 2010 Zorniger jatkoi uraansa SG Sonnenhof Großaspachin peräsimessä. Hänen johdollaan seura sijoittui parhaimmillaan Regionalligassa toiseksi kaudella 2011/12 ja oli lähellä nousta 3. Ligaan. Kauden jälkeen Zorniger siirtyi RB Leipzigin päävalmentajaksi. Leipzig pelasi hänen alaisuudessaan loistavan kauden 2012/13 ja voitti Regionalliga Nordostin mestaruuden häviämättä otteluakaan. Kaudella 2013/14 Zorniger jatkoi vahvaa työtään Lepizigissa ja luotsasi seuran 3. Ligassa toiseksi ja näin seura nousi 2. Bundesliigaan kaudeksi 2014/15. Kun Leipzigin tuhkimotarina ei kaudella 2014/15 saanut jatkoa nousun merkeissä, sai Zorniger kohtuullisen hyvistä tuloksista huolimatta potkut helmikuussa 2015.


title: Alexander Zorniger

text: Kesällä 2015 Zornigerista tuli Bundesliigassa pelanneen VfB Stuttgartin päävalmentaja kolmivuotisella sopimuksella. Stuttgartin kausi sujui mollivoittoisesti ja joukkueen juututtua putoamiskamppailuun Zorniger sai marraskuun lopulla 2015 potkut.


title: Alexander Zorniger

text: Toukokuussa 2016 Zorniger allekirjoitti sopimuksen Tanskan superliigassa pelanneen Brøndby IF:n kanssa. Debyyttikaudellaan Zorniger luotsasi Brøndbyn kakkoseksi sekä liigassa että Tanskan cupissa. Cupin loppuottelussa mestaruus karkasi FC Kööpenhaminalle 3-1 tappion myötä. Liigassa Zornigerin suojatit hävisivät FCK:lle 22 pisteellä, mutta kakkossija oli seuran paras saavutus 11 vuoteen. Kaudella 2017/18 Brøndbyn kymmenen vuoden odotus päättyi, kun Zorniger luotsasi seuran toistamiseen Tanskan cupin finaaliin ja tällä kertaa myös voittoon. Loppuottelussa kaatui Silkeborg IF maalein 3-1. Zornigerilla oli mahdollisuus luotsata Brøndby tuplamestaruuteen, sillä joukkue voitti Tanskan liigan runkosarjan. Loppusarjassa joukkue hyytyi ja voitti vain yhden kauden viidestä viimeisestä ottelusta. Vahvaan voittoputkeen päässyt FC Midtjylland karkasi näin ollen mestariksi ja Brøndbyn oli tyytyminen liigan kakkossijaan.


title: Jalkapallon Euroopan-mestaruuskilpailujen 2016 televisiointioikeudet

text: Tämä artikkeli sisältää luettelon niistä yhtiöistä, joilla on oikeus näyttää Jalkapallon Euroopan-mestaruuskilpailut 2016 kanavillaan.


title: Ylinen Lehmilampi (Ikaalinen)

text: Ylinen Lehmilampi on Pirkanmaalla Ikaalisissa Sisätössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylinen Lehmilampi on osa Pääjärven valuma-aluetta.


title: Ylinen Lehmilampi (Ikaalinen)

text: Lammen pituus on 250 metriä, leveys 200 metriä ja sen pinta-ala on 2,5 hehtaaria. Se sijaitsee Pääjärveltä pari kilometriä luoteeseen Pitkänevan, Juurakkonevan ja Heinänevan välissä. Ympäröiviltä soilta on kaivettu yli kymmenen suo-ojaa lampeen. Laskuoja lähtee lammen pohjoispäästä ja yhtyy kilometrin jälkeen Silmästeenojaan, joka laskee Pääjärveen. Rantaviivan pituus on 700 metriä ja ranta on lähes kokonaan suota. Lammen rannan tuntumaan on rakennettu kaksi vapaa-ajan asuntoa. Niille johtaa kärrypolku, joka saa alkunsa Pääjärvenperän kylätiestä.


title: Keskiyön auringon laulufestivaali

text: Kisassa kukin laulaja esitti yhden laulun omasta ohjelmistostaan ja yhden suomalaisen sävelmän. Lahden Sävel tarjosi kilpailijoille valittavaksi vuosittain noin 20 suomalaista laulua.


title: Keskiyön auringon laulufestivaali

text: Ensimmäisinä vuosina kilpailun järjesti Tangofestivaalit ry, mutta sitten yhdistyksen nimi muuttui Lahden Sävel ry:ksi. Yleisradio (vuonna 1992 Taideohjelmat ja vuonna 1994 Kansainvälinen musiikki) osallistui järjestäjien kanssa yhteistyössä kilpailun toteutukseen. Se televisioitiin suorana lähetyksenä kotimaahan ja satelliittilähetyksenä Indonesiaan. Indonesian televisioyhtiön TVRI:n lähetykset näkyivät myös Singaporessa, Malesiassa, Thaimaassa ja Bruneissa. Kilpailujen televisiointia välittivät eri vuosina lisäksi Filippiinien ja Australian televisioyhtiöt sekä useat eurooppalaiset yhtiöt, muun muassa Portugalista, Virosta ja Romaniasta . Kilpailijoita osallistui eri puolilta maailmaa.


title: Keskiyön auringon laulufestivaali

text: Lahden Sävel ry:een kuuluivat Eino Grön, Jaakko Salo, Jukka Virtanen ja Lahden kaupunginjohtaja Kari Salmi. Yhdistyksen palkkaamina ohjelman käytännön toteuttajina olivat Lasse Norres, Antero ”Ande” Päiväläinen ja Laila Takolander. Lahden Sävel –tapahtuma kesti vuosittain vajaan viikon, ja sen kotimaisen musiikin konsertti myös televisioitiin TV1:n kanavalla Lahden kaupunginteatterista. Televisio-ohjelmien tuotannosta ja toimittamisesta vastasi Erkki Pohjanheimo, joka itse myös ohjasi ohjelmat alkuvuosina. Myöhemmin ohjauksesta vastasi mm. Erkki Kupari. Teknisenä kalustona toimivat Ylen ulkotuotantoauto ja musiikin äänitysauto.


title: Keskiyön auringon laulufestivaali

text: Ensimmäisenä vuonna kilpailun tapahtumapaikkana oli Lahden Suurhalli, mutta sitten kilpailu siirrettiin Lahden kaupunginteatteriin. Ajankohta oli aina kesäkuun alku.


title: Keskiyön auringon laulufestivaali

text: 27.6.1987 Lahden Suurhalli


title: Keskiyön auringon laulufestivaali

text: 10.6.1989 Lahden kaupunginteatteri


title: Keskiyön auringon laulufestivaali

text: 9.6.1990 Lahden kaupunginteatteri


title: Keskiyön auringon laulufestivaali

text: 8.6.1991 Lahden kaupunginteatteri


title: Keskiyön auringon laulufestivaali

text: 6.6.1992 Lahden kaupunginteatteri


title: Keskiyön auringon laulufestivaali

text: Kilpailua ei järjestetty. Sen tilalla oli Lahden Sävelen suomalaisen musiikin konsertti ”Suomalaisia rakkauslauluja”. Se järjestettiin Lahden kaupunginteatterissa, ja televisioinnista vastasi TV1 Taideohjelmat.


title: Keskiyön auringon laulufestivaali

text: Lahden kaupunginteatteri


title: Keskiyön auringon laulufestivaali

text: Yleisradio ei enää ollut mukana tuotannossa, minkä vuoksi kilpailu lopetettiin.


title: Kat Bjelland

text: Katherine "Kat" Lynne Bjelland (s. 8. joulukuuta 1963 Salem, Oregon, Yhdysvallat) on yhdysvaltalainen alternative rock - ja punk-yhtye Babes in Toylandin kitaristi ja laulaja.


title: Kat Bjelland

text: Bjelland syntyi Salemissa vuonna 1963. Hänen äitinsä Lynne Irene Higginbotham ja isänsä Lyle Bjelland erosivat Katin ollessa nuori. Bjellandin mukaan hänen äitipuolensa pahoinpiteli ja muutoin kaltoinkohteli häntä lapsena, vaikka on sittemmin parantanut käytöstään. Bjelland joutui jatkuvasti kotiarestiin. Kohtelulla oli Bjellandin mukaan iso vaikutus hänen elämäänsä, se esimerkiksi lisäsi hänen luovuuttaan. Pakotettu hiljaa oleminen teki hänestä suorasanaisen aikuisen.


title: Kat Bjelland

text: Kat oli hiljainen lapsi. Teini-ikäisenä hänen enonsa David opetti hänet soittamaan kitaraa. Woodburn high schoolissa Bjelland oli suosittu kympin oppilas. Bjelland harrasti cheerleadingiä toimien joukkueensa johtajana. Valmistuttuaan lukiosta Bjelland muutti Portlandiin, jossa osti 19-vuotiaana ensimmäisen kitaransa. Hän oli mukana useissa yhtyeissä nimiltään The Neurotics, The Venarays, Sugar Baby Doll ja vuonna 1985 Pagan Babies (myöhemmin Italian Whorenuns). Sugar Baby Dollissa ja Pagan Babiesissä soitti myös hänen silloinen kaverinsa Courtney Love.


title: Kat Bjelland

text: 1980-luvun puolivälissä Bjelland muutti Minneapolisiin. Siellä hän tapasi grillijuhlissa Lori Barberon, jonka suostutteli rumpaliksi. Heidän ryhmäänsä vielä liittyi basisti Michelle Leon ja yhdessä he muodostivat Babes in Toylandin vuonna 1987. Yhtyeen ura lähti nousuun ensimmäisen singlen, "Dust Cake Boy’ b/w ‘Spit to See the Shinen" myötä, josta tuli hitti. Myös S"panking Machine" -albumi menestyi hyvin.


title: Kat Bjelland

text: Bjellandilla ja Lovella oli riitaisat välit. Bjellandin mielestä Love oli ominut hänen tavaramerkikseen muodostuneen lapsekkuutta ja rivoutta yhdistelevän kinderwhore-tyylin, joka koostui etenkin nukkemaisesta mekosta ja Mary Jane -kengistä.


title: Kat Bjelland

text: 1990-luvun alussa Bjelland meni naimisiin Stu Spasmin kanssa. Spasmilla oli heroiiniriippuvuus, mikä hidasti albumien tekoa. Vuoden 1995 albumin jälkeen yhtye meni tauolle. Bjelland ja Spasm perustivat Crunt-nimisen alternativerock-yhtyeen, joka jäi kuitenkin lyhytaikaiseksi. Pari erosi Spasmin riippuvuuden pahennuttua.


title: Kat Bjelland

text: Vuonna 1998 Bjelland meni naimisiin rumpali Glenn Mattsonin kanssa. Heidän esikoisensa Henry syntyi vunna 1999. Bjelland ja Mattson kirjoittivat uusia lauluja ja seuraavana vuonna Bjelland perusti uuden yhtyeen, Katastrophy Wifen. Kaksi sen albumeista, Amusia ja All Kneel, saivat ylistävät arvostelut. Vuonna 2001 Babes in Toyland ilmoitti lopettavansa. Se ehti julkaista kolme albumia.


title: Kat Bjelland

text: Vuonna 2005 Bjelland vieraili rock-yhtye Jakalopen "It Dreams" -albumilla.


title: Kat Bjelland

text: Bjelland liittyi taas Babes in Toylandiin, kun yhtye teki paluun vuonna 2014.


title: Kat Bjelland

text: Bjelland sairastaa skitsoaffektiivista häiriötä. Diagnosoinnin aikaan hän oli pitkään sairaalassa.


title: Kat Bjelland

text: Bjellandin kirjoittamien sanoitusten omintakeinen, aggressiivinen ja henkilökohtainen tyyli on innoittanut feminististä Riot Girrrl −punk-liikettä. Laulut ovat tyyliltään aavemaisia. Ne sisältävät ilottomia satuja, maailmanlopun scifitunnelmointia, huumehoureisia, vainoharhaisia ja väkivaltaisia loitsuja, kiroilua, naisen ruumiillisuutta, miesten esineellistämistä, ulvontaa, kielilläpuhumista ja akustista kiertoa. Babes in Toyland soittaa myös kevyempiä cover-kappaleita.


title: Kaksoislammit (Ikaalinen)

text: Kaksoislammit eli Kaksoislammet ovat Pirkanmaalla Ikaalisissa Karpanperällä sijaitsevat lammet, jotka kuuluvat Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kaksoislammit ovat osa Pääjärven valuma-aluetta.


title: Kaksoislammit (Ikaalinen)

text: Lampia on kaksi. Suurempi lampi on pohjoisempi, ja sen pituus on 200 metriä, leveys 100 metriä ja sen pinta-ala on 1,0 hehtaaria. Toinen lampi sijaitsee edellisestä etelään ja on 150 metriä pitkä ja 60 metriä leveä. Ne sijaitsevat avokallioita ja soita vuorottelevassa erämaassa Karpanperän pohjoispuolella. Lampia ei yhdistä oja, mutta kummastakin lammesta kulkee laskuojat, jotka yhtyvät hieman etelämpänä. Yhteinen oja yhtyy Kaitajärveen laskevaan suo-ojaan. Pohjoisemman lammen rantaviivan pituus on 500 metriä ja eteläisen lammen noin 350 metriä. Kummallakin lammelle on rakennettu vapaa-ajan asunto, joille johtaa sama metsäautotie, johon pääsee Karpanperältä.


title: Julian Baumgartlinger

text: Julian Baumgartlinger (s. 2. tammikuuta 1988 Salzburg) on itävaltalainen jalkapalloilija, joka edustaa Saksan Bundesliigassa pelaavaa Bayer Leverkusenia. Pelipaikaltaan oikeajalkainen Baumgartlinger on puolustava keskikenttäpelaaja. Hän kuuluu myös Itävallan jalkapallomaajoukkueeseen.


title: Julian Baumgartlinger

text: Baumgartlinger aloitti ammattilaisuransa Saksan 2. Bundesliigan 1860 Münchenissä. Hän pelasi seuran paidassa vuosina 2007–2009 13 ottelua. Heinäkuussa 2009 Baumgartlinger siirtyi kotimaansa pääsarjan Austria Wieniin. Hän pelasi seuran paidassa kahden kauden aikana 61 ottelua onnistuen kerran maalinteossa. Kaudella 2009–2010 hän debytoi myös Eurooppa-liigassa. Heinäkuussa 2011 Baumgartlinger siirtyi Saksan Bundesliigan Mainziin. Hän teki debyyttinsä seuran paidassa seuraavassa kuussa Freiburgia vastaan. Avauskaudella otteluja kertyi Bundesliigassa 26 kappaletta. Avausmaalinsa Mainzin paidassa Baumgartlinger teki helmikuussa 2016 Schalken verkkoon. Hän pelasi seuran paidassa 124 ottelua tehden kaksi maalia.


title: Julian Baumgartlinger

text: Heinäkuussa 2016 Baumgartlinger siirtyy Bundesliigan Bayer Leverkuseniin.


title: Julian Baumgartlinger

text: Baumgartlinger on pelannut kaikissa Itävallan nuorten maajoukkueissa. Hän debytoi Itävallan jalkapallomaajoukkueessa syyskuussa 2009 MM-karsintaottelussa Romaniaa vastaan. Avausmaali syntyi kesäkuussa 2014 ystävyysottelussa Tšekin verkkoon. Baumgartlinger kuuluu Itävallan joukkueeseen vuoden 2016 EM-kilpailuissa.


title: Pentti Ylösjoki

text: Pentti Mikael Alpi Ylösjoki, vuoteen 1935 "Juslin" (23. syyskuuta 1912 Nurmijärvi – 21. lokakuuta 1996) oli suomalainen virkamies. Hän oli oppiarvoltaan lakitieteen lisensiaatti ja oli keskusrikospoliisin päällikkö 1966–1974.


title: Pentti Ylösjoki

text: Ylösjoki kirjoitti ylioppilaaksi 1933, suoritti alemman oikeustutkinnon 1936, ylemmän oikeustutkinnon 1941, valmistui lakitieteen kandidaatiksi 1944 ja lisensiaatiksi 1948. Hän sai varatuomarin arvon 1943. Hän oli Lapin (Tl) piirin nimismies 1944–1954, Helsingin kaupunginviskaali 1955–1962, sisäasiainministeriön vanhempi hallitussihteeri 1963–1965 ja sen jälkeen keskusrikospoliisin päällikkö ja poliisineuvos 1966–1974. Ylösjoki opetti kriminalistiikkaa Helsingin yliopistossa vuodesta 1971.


title: Mannanmäen näkötorni

text: Mannanmäen näkötorni sijaitsee Hämeenkyrön Kostulan kylässä Kyrösjärven ja Järvenkylänjärven välisellä harjanteella noin 150 metriä korkean Mannanmäen huipulla. Kyröskosken taajamasta on paikalle matkaa kolme kilometriä. Noin 15 metriä korkea torni on samalla vuoden 1918 sisällissodan aikana Mannanmäen taistelussa kaatuneiden valkoisten muistomerkki.


title: Mannanmäen näkötorni

text: Tornin kaksikerroksisen alaosan toisessa kerroksessa toimii kahvila ja alakerrassa puolestaan on marmoritaulu, johon on merkitty 68 sisällissodan aikana Hämeenkyrössä kuolleen valkoisen nimet. Huipun näköalatasanteelle noustaan kierreportaita pitkin.


title: Mannanmäen näkötorni

text: Ajatus näkötornista esitettiin kymmenen vuotta sodan päättymisen jälkeen, mutta sen rakentaminen aloitettiin kuitenkin vasta yleisen ilmapiirin rauhoittumisen myötä vuonna 1937. Torni rahoitettiin lahjoitusvaroin, joita kertyi noin 100 000 markkaa. Varsinaisen tornin rakentamiseen käytettiin 81 000 markkaa ja loput kuluivat pihatöihin sekä kalusteisiin.


title: Mannanmäen näkötorni

text: Näkötorni vihittiin käyttöön Mannanmäen taistelun 20-vuotispäivänä 24. maaliskuuta 1938. Tilaisuudessa kerrotaan olleen paikalla 2 000 ihmistä. Näkötornin toisessa kerroksessa oli alun perin Lotta Svärd -järjestön ylläpitämä kahvila. Toisen maailmansodan aikana tornia käytettiin ilmavalvonta-asemana, jossa päivystäneiden lottien muistolaatta paljastettiin elokuussa 2014.


title: Mannanmäen näkötorni

text: Vuosikymmenten aikana torni pääsi rapistumaan pahoin, kunnes se peruskorjattiin talkootyönä vuosina 2012–2013 ja avattiin jälleen yleisölle syyskuussa 2013.


title: Valde

text: Valde on suomalainen miehen etunimi. Se on muunnelma vanhasta Valdemar-nimestä, joka tuli Skandinaviaan lainana kelteiltä ja joka myöhemmin slaavilaistui Vladimiriksi. Valdea on käytetty myös jonkin verran osana yritysten nimiä. Vuoden 2016 kesäkuuhun mennessä Suomessa on rekisteröity 1808 Valdea. Nimeä on rekisteröity jonkin verran yleisemmin 1900-luvun alkupuoliskolla, kuin sen jälkeen. Suomalaisessa kalenterissa Valdella ei ole omaa nimipäivää, joskin kantanimen Valdemarin sekä saamenkielisessä kalenterissa olevan Válden päivä on 18. huhtikuuta.


title: Valde

text: Valde on myös Suomessa esiintyvä harvinainen ja suojattu sukunimi. Sitä on esiintyy sukunimenä myös ulkomailla, kuten Norjassa, Espanjassa ja Yhdysvalloissa.


title: Eero Yrjölä

text: Eero Olavi Yrjölä (s. 1925) on suomalainen diplomaatti, ja hän on saanut varatuomarin arvon. Hän on ollut ulkoasiainministeriön hallinnollisen osaston osastopäällikkö 1983–1985 ja suurlähettiläs Prahassa 1985–1990.


title: Leyla-Tepen kulttuuri

text:
Leyla-Tepen kulttuuri oli kuparikautinen perinne, joka vallitsi
Keski-Kaukasuksen etelärinteillä 4350 - 4000 eaa. Kulttuuri vallitsi pääosin Ağdamin alueella. Hautaukset tehtiin pääosin saviruukkuihin. Kulttuuri teki myös kurgaaneja, suuria hautakumpuja, kuten Soyuqbulaqiin 4. vuosituhannen alussa eaa. Leyla-Tepen kulttuuriin on kytketty pohjoisen Mesopotamian kulttuuriin, varsinkin itäisen Anatolian kulttuuriin Arslantepe ym. Niinpä metallurgian oletaan saapuneen tänne Mesopotamiasta, ehkä Urukista joskus 4500 eaa.


title: Leyla-Tepen kulttuuri

text: Leyla-Tepen kulttuurin löytöpaikkoja ovat


title: Leyla-Tepen kulttuuri

text:
Leyla-Tepen lisäksi kulttuurin löytöpaikkoja ovat Soyuqbulaq, Berikldeebi, Kavtiskhevi, Chinar-Tepe, Shomulu-Tepe, Abdal-Aziz-Tepe,
Boyuk Kesik, Poylu ja Agstafa.


title: Achílleio (kunnallisyksikkö)

text: Achílleio (; myös "Ahíllio"; virallisesti Δημοτική Ενότητα Αχιλλείων, "Dimotikí Enótita Achilleíon") on yksi Korfun kunnan kunnallisyksiköistä ja entinen itsenäinen Kreikan kunta. Se sijaitsee Korfun alueyksikössä Jooniansaarten alueella. Kunnallisyksikön väkiluku on 10 651 (vuonna 2011).


title: Achílleio (kunnallisyksikkö)

text: Achílleion kunnallisyksikkö käsittää alueen Korfun saaren keskiosista. Kunnallisyksikkö on saanut nimensä Achílleion palatsista eli "Achilleionista", joka sijaitsee sen alueella lähellä Gastoúrin kylää. Kunnallisyksikön suurin asutus on Viróksen kylä.


title: Achílleio (kunnallisyksikkö)

text: Achílleio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Korissían, Lefkímmin, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi.


title: Achílleio (kunnallisyksikkö)

text: Achílleion kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Ágios Geórgios (Korfu)

text: Ágios Geórgios () on Kreikan kylä sekä samanniminen Korfun kunnan kunnallisyksikkö (Δημοτική Ενότητα Αγίου Γεωργίου, "Dimotikí Enótita Agíou Georgíou") ja entinen itsenäinen kunta. Se sijaitsee Korfun saarella Korfun alueyksikössä Jooniansaarten alueella. Koko kunnallisyksikön väkiluku on 3 431.


title: Ágios Geórgios (Korfu)

text: Varsinaisia Ágios Geórgios -nimisiä kyliä on oikeastaan kaksi: ne ovat Ágios Geórgios Armenádon, jonka väkiluku on 60, ja Ágios Geórgios Págon, jonka väkiluku on 68 (vuonna 2011). Kylät sijaitsevat vierekkäin Korfun luoteisrannikolla noin 35 kilometriä Korfun kaupungista luoteeseen. Ne on nimetty Pyhän Yrjön mukaan ja ovat muodostuneet pienimuotoiseksi turistikohteeksi. Ágios Geórgioksen kunnallisyksikkö käsittää alueen saaren luoteisosassa.


title: Ágios Geórgios (Korfu)

text: Ágios Geórgios oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kuntaan yhdessä Achílleion, Ereikoússan, Esperíeen, Faíakeen, Kassopaían, Korfun kaupungin, Korissían, Lefkímmin, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi.


title: Ágios Geórgios (Korfu)

text: Ágios Geórgioksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Eleiós-Prónnoi

text: Eleiós-Prónnoi (; myös "Eliós-Prónni"; virallisesti Δημοτική Ενότητα Ελειού-Πρόννων, "Dimotikí Enótita Eleioú-Prónnon") on yksi Kefalonián kunnan kunnallisyksiköistä ja entinen itsenäinen Kreikan kunta. Se sijaitsee Kefalonián alueyksikössä Jooniansaarten alueella. Kunnallisyksikön väkiluku on 3 677 (vuonna 2011).


title: Eleiós-Prónnoi

text: Eleiós-Prónnoi käsittää Kefalonián saaren kaakkoisosan. Kunnallisyksikön suurin asutus on Póroksen kylä, joka on yksi saaren pääsatamista. Eleiós-Prónnoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Argostólin, Érisoksen, Leivathón, Omalán, Palikín, Pýlaroksen ja Sámin kanssa, jolloin se muuttui uuden kunnan kunnallisyksiköksi.


title: Eleiós-Prónnoi

text: Eleiós-Prónnoin kunnallisyksikkö muodostuu seuraavista kyläyhdyskunnista ja asutuksista:


title: Stellaris

text: Stellaris () voi tarkoittaa:


title: Érisos

text: Érisos (; virallisesti Δημοτική Ενότητα Ερίσου, "Dimotikí Enótita Erísou") on yksi Kefalonián kunnan kunnallisyksiköistä ja entinen itsenäinen Kreikan kunta. Se sijaitsee Kefalonián alueyksikössä Jooniansaarten alueella. Kunnallisyksikön väkiluku on 1 472 (vuonna 2011).


title: Érisos

text: Érisos käsittää Kefalonián saaren pohjoisosan. Kunnallisyksikön suurin asutus on Fiskárdon kylä. Érisos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Argostólin, Eleiós-Prónnoin, Leivathón, Omalán, Palikín, Pýlaroksen ja Sámin kanssa, jolloin se muuttui uuden kunnan kunnallisyksiköksi.


title: Érisos

text: Érisoksen kunnallisyksikkö muodostuu seuraavista kyläyhdyskunnista ja asutuksista:


title: Esperíes

text: Esperíes (; virallisesti Δημοτική Ενότητα Εσπερίων, "Dimotikí Enótita Esperíon") on yksi Korfun kunnan kunnallisyksiköistä ja entinen itsenäinen Kreikan kunta. Se sijaitsee Korfun alueyksikössä Jooniansaarten alueella. Kunnallisyksikön väkiluku on 6 990 (vuonna 2011).


title: Esperíes

text: Esperíeen kunnallisyksikkö käsittää alueen Korfun saaren pohjoisosassa. Sen suurin asutus on Karousádes. Tunnetuimpiin turistikohteisiin kuuluu Sidári, joka tunnetaan erityisesti ”Rakkauden kanavastaan” ("Canal d' Amour").


title: Esperíes

text: Esperíes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kuntaan yhdessä Achílleion, Ágios Geórgioksen, Ereikoússan, Faíakeen, Kassopaían, Korfun kaupungin, Korissían, Lefkímmin, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi.


title: Esperíes

text: Esperíeen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Faíakes

text: Faíakes (; myös "Féakes"; virallisesti Δημοτική Ενότητα Φαιάκων, "Dimotikí Enótita Faiákon") on yksi Korfun kunnan kunnallisyksiköistä ja entinen itsenäinen Kreikan kunta. Se sijaitsee Korfun alueyksikössä Jooniansaarten alueella. Kunnallisyksikön väkiluku on 6 545 (vuonna 2011).


title: Faíakes

text: Faiákeen kunnallisyksikkö käsittää alueen Korfun saaren itäosassa. Sen suurimmat asutukset ovat Káto Korakiánan ja Áno Korakiánan kylät. Faíakes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kuntaan yhdessä Achílleion, Ágios Geórgioksen, Ereikoússan, Esperíeen, Kassopaían, Korfun kaupungin, Korissían, Lefkímmin, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi.


title: Faíakes

text: Faíakeen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Kassopaía

text: Kassopaía (; myös "Kassopéa"; virallisesti Δημοτική Ενότητα Κασσωπαίων, "Dimotikí Enótita Kassopaíon") on yksi Korfun kunnan kunnallisyksiköistä ja entinen itsenäinen Kreikan kunta. Se sijaitsee Korfun alueyksikössä Jooniansaarten alueella. Kunnallisyksikön väkiluku on 2 185 (vuonna 2011).


title: Kassopaía

text: Kassopaían kunnallisyksikkö käsittää alueen Korfun saaren koillispäässä. Sen suurin asutus on Kassiópin kylä. Kassopaía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kuntaan yhdessä Achílleion, Ágios Geórgioksen, Ereikoússan, Esperíeen, Faíakeen, Korfun kaupungin, Korissían, Lefkímmin, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi.


title: Kassopaía

text: Kassopaían kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Kassopaia

text: Kassopaia () tai Kassopaía () voi viitata seuraaviin:


title: Korissía

text: Korissía (; virallisesti Δημοτική Ενότητα Κορισσίων, "Dimotikí Enótita Korissíon") on yksi Korfun kunnan kunnallisyksiköistä ja entinen itsenäinen Kreikan kunta. Se sijaitsee Korfun alueyksikössä Jooniansaarten alueella. Kunnallisyksikön väkiluku on 4 775 (vuonna 2011).


title: Korissía

text: Korissían kunnallisyksikkö käsittää alueen Korfun saaren eteläosassa. Sen suurin asutus on Perivólin kylä. Korissía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Lefkímmin, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi.


title: Korissía

text: Korissían kunnallisyksikkö muodostuu seuraavista kyläyhdyskunnista ja asutuksista:


title: Lazaréto

text: Lazaréto (; myös "Lazarétto") on pieni Kreikan saari, joka kuuluu Jooniansaarten saariryhmään. Se sijaitsee Joonianmeressä Korfun saaren itärannikon edustalla. Saaren pinta-ala on 0,0708 neliökilometriä ja se on asumaton (vuonna 2011). Hallinnollisesti Lazaréto kuuluu Korfun kuntaan, Korfun alueyksikköön ja Jooniansaarten alueeseen.


title: Lazaréto

text: Lazaréto sijaitsee noin kahden meripeninkulman etäisyydellä Korfun rannikosta luoteeseen Korfun kaupungista. Saaren alkuperäinen nimi oli "Ágios Dimítrios" (Άγιος Δημήτριος). Venetsialaisvallan aikana 1500-luvulla saarelle perustettiin luostari sekä leprasairaala, josta se sai nykyisen nimensä. Saarta käytettiin myös kulkutautia kantaneiden, Korfulle saapuneiden laivojen eristyspaikkana. Sairaala oli käytössä vielä venäläismiehityksen aikana 1798 sekä brittivallan aikana vuodesta 1814. Sen käyttö loppui vuoden 1864 jälkeen. Toisen maailmansodan saksalaismiehityksen aikaan saari toimi vankileirinä kreikkalaisille vastarintaliikkeen jäsenille. Saarella on pieni kirkko sekä muutamia muita vanhoja rakennuksia.


title: Lefkímmi

text: Lefkímmi (; myös "Lefkími") on Kreikan kaupunki sekä samanniminen Korfun kunnan kunnallisyksikkö (Δημοτική Ενότητα Λευκιμμαίων, "Dimotikí Enótita Lefkimmaíon") ja entinen itsenäinen kunta. Se sijaitsee Korfun saarella, Korfun alueyksikössä Jooniansaarten alueella. Koko kunnallisyksikön väkiluku on 5 800 ja varsinaisen Lefkímmin kaupungin väkiluku 2 935 (vuonna 2011).


title: Lefkímmi

text: Lefkímmin kaupunki sijaitsee sisämaassa Korfun eteläosassa noin 40 kilometriä etelään Korfun kaupungista. Se on yksi saaren suurimmista asutuksista. Kaupungin satamasta on lauttayhteys Manner-Kreikan Igoumenítsaan. Lefkímmin kunnallisyksikkö käsittää saaren koko eteläpään.